EU otkazala konferenciju za novinare s Haradinajem – Južnobanatske Vesti\nEvropska unija (EU) otkazala je zakazanu konferenciju za štampu s kosovskim premijerom Ramušom Haradinajem koja je trebala da bude održana posle sastanka Saveta za stabilizaciju i pridruživanje.Portparolka EU nadležna za Zapadni Balkan Maja Kocijančić rekla je za agenciju Beta da je razlog „agenda“, dok pouzdani izvori Radija Slobodna Evropa (RSE) navode da je atmosfera od početka sastanka bila napeta.\nPrema izvoru RSE, osobe koja je prisustvovala sastanku, atmosfera na sastanku je bila od početka napeta i kulminirala je kada je Haradinaj, navodno, insistirao na jačem angažovanju SAD u dijalogu s Beogradom.\n„Ona (visoka predstavnica EU za spoljnu politiku i bezbednost Federika Mogerini) je ovo shvatila lično i nervozno napustila sastanak i nije se više vratila“, rekao je taj izvor za RSE.\nNa sastanku su učestvovali Haradinaj, Mogerinijeva i komesar EU za proširenje Johanes Han.\nKonferencija za štampu je deo dnevnog reda kada se jednom godišnje održava Savet za stabilizaciju i pridruživanje. To je bio slučaj u četvrtak sa Srbijom i u sredu sa Albanijom, kao i ranije s drugim državama regiona.\nKonferencija za štampu nakon Saveta za stabilizaciju i pridruživanje s Kosovom retka je prilika kada se evropski zvaničnici u Briselu pojave pred novinarima zajedno s predstavnicima zvanične Prištine.\nNadležni u institucijama EU uglavnom izbegavaju obraćanje novinarima kada Brisel posete lideri sa Kosova.


EIDHR šema za pomoć (CBSS) 2013 za Srbiju – ICR\nKrug aplikanata: Pravna lica.\nDa bi se ispunili ciljevi EIDHR instrumenata, projekti se biraju na tri razna načina:\nPreko globalnih poziva za predloge projekata: ovi pozivi su fokusirani na podizanje poštovanja ljudskih prava i osnovnih sloboda u zemljama i regionu gde su ova prava najviše izložena riziku. Podržane su aktivnosti koji se odnose na linije vodili u okviru ljudskih prava u EU, (dijalozi u vezi ljudskih prava, zaštitnici ljudskih prava, smrtna kazna, torture….) i pružaju pomoć globalnim kampanjama koja se odnose na ICC, kao i programi master edukacija u oblasti ljudskih prava i demokratije izvan EU.\nPreko šhema preko kojih se finansiraju države (CBSS): lokalni pozivi za projekte koji su sprovedeni kroz Delegacija EU. Ove šeme se realizuju u 47 država u zadnjih nekoliko godina sa ciljem jačanja uloge civilnog društva u promovisanju ljudskih prava i demokratske reforme kao i sa ciljem mirnog zastupanja interesnih grupa, konsolidovanjem političke participacije i političkog reprezentovanja.


Uspješne nikšićke preduzetnice predstaviće svoj rad – Mladi Nikšića\nUspješne nikšićke preduzetnice predstaviće svoj rad\nCentar za romske inicijative (CRI) iz Nikšića u saradnji sa CARE International Balkans organizuje predstavljanje žena socijalnih preduzetnica sa područja Nikšića, ponedjeljak, u prostorijama Hotela Yugoslavia, sa početkom u 12 časova.\n“Cilj prezentacije je predstaviti primjer uspješnih žena (socijalnih) preduzetnica, svim stranama uključenim u ekonomski razvoj opštine Nikšić, lokalnim akterima, drugim potencijalnim ženama preduzetnicama, zainteresovanoj javnosti, čime će se povećati svijest o značaju i potencijalu uključivanja žena u ekonomiju kao i njihovog angažmana u socijalnom preduzetništvu”, piše u saopštenju.\nOrganizatori su najavili i učešće dvije žene preduzetnice koje dolaze iz ruralnog područja opštine Nikšić, u kojem imaju razvijene male poljoprivredne biznise. One će, kako najavljuju, govoriti o svojim dosadašnjim iskustvima, dobrim praksama, preprekama na koje su nailazile, te željama i potrebama za dalji razvoj svojih biznisa.\n“Prezentaciji će prisustvovati predstavnici opštinskih vlasti, lokalnih NVO-a i predstavnici medija. Promovisanje je organizovano u sklopu dva projekta “Socijalno preduzetništvo: Korak prema nezavisnosti“, koji finansira Evropska unija i “Socijalno uključenje kroz ekonomsko osnaživanje žena u Crnoj Gori” uz finansijsku podršku Austrijske razvojne Kooperacije i OAK fondacije”, piše u saopštenju.


Teodosić ostaje u Klipersima - BasketballSphere\nLos Anđeles Klipersi do 14. jula treba da se izjasne da li će Milošu Teodosiću garantovati čitav iznos ugovora za narednu sezonu (6,3 miliona dolara) ili ga otpustiti i isplatiti mu 2,1 milion na ime obeštećenja.\nKako saznaje “Eurohoops”, odgovor Klipersa biće pozitivan i jedan od najboljih evropskih plejmejkera će bar do aprila 2019. demonstrirati svoje kvalitete navijačima u “Stejpls centru”.\nOstaje da se vidi koliko je to za njega dobra opcija sa igračkog stanovišta, s obzirom na to da se Patrik Beverli vraća iz povrede zbog koje je propustio skoro celu prošlu sezonu, a ozbiljan konkurent biće i Šej Gildžos Aleksander, koji je na ovogodišnjem draftu izabran sa 11. pozicije.\nNe treba zaboraviti ni Džavuna Evansa, koji se prošle sezone usled brojnih povreda nametnuo prvenstveno kao solidan defanzivac na poziciji “jedan”.\nTeodosić je kao debitant provodio na parketu prosečno 25 minuta i beležio 9,5 poena, 4,6 asistencija i 2,8 skokova, uz 38 odsto preciznosti u šutu za tri poena. Zbog poznatih problema sa povredama nastupio je na samo 45 od 82 meča.


Grobari iskopali čudnu reakciju sudije na derbiju: Zašto je Simović poskočio kod šanse Falćinelija? - Telegraf.rs\nEho minulog derbija odjekuje i dva dana kasnije.\nStrasti se polako smiruju posle burnih i ružnih scena koje su postale sada već uobičajeni "dekor" najvažnije utakmice srpskog fudbala, ali se još jedan detalj, koji je isprva mnogima promakao, odjednom našao u žiži, i to navijača Partizana.\nU centralnoj ulozi je glavni sudija Novak Simović i njegova neobična reakcija pred sam kraj poluvremena, kod najveće šanse Zvezde za izjednačenje.\nSimović je u toj situaciji poskočio na vrhuncu uzbuđenja, gotovo u istom momentu kada je Falčineli zahvatio loptu glavom i poslao je tik pored stative - otud su se mnogi zapitali šta je pobudlo takvu reakciju glavnog arbitra?\nZbog čega je sudija Simović poskakivao pre velike šanse za Zvezdu?\nPoradovao se golu crveno-belih, uzbudio se\nHteo je da ima bolji pregled situacije u kaznenom prostoru, zato se propinjao na prste\nSamo je bio teatralan, nije bilo ničeg sumnjivog u njegovom poskakivanju\nNaravno, po inerciji su navijači Partizana odmah presudili: sudija Simović je poskočio od uzbuđenja jer se poradovao golu Zvezde. Nema dileme, tvrde partizanovci, Simović je uhvaćen "na delu" jer nije umeo da obuzda emocije kad je gol Zvezde bio "na vidiku".\nKad nije mogao Italijan i ostali napadači gostiju da probiju odbranu Partizana, "to je uradio" upravo Simović, dosudivši penal - čime je "potvrdio", opet po teoriji crno-belih, naklonost ka šampionu.\nI mada ih ponovljeni snimak sporne situacije pred golom demantuje, jer je penal "čist kao suza", navijači Partizana su ubeđeni, baš zbog gorepomenute reakcije Simovića i njegovog poskakivanja, da ni ovog puta u derbiju "nisu bila čista posla".\n"Sudija na poluvremenu dobio poziv koji se ne odbija": Vazura grmi na Novaka Simovića!\nSudijski ekspert analizirao odluke Novaka Simovića: Bio je penal za Zvezdu, a i korner pre toga\nLebron obnovio ugovor sa Lejkersima! Od sume koju je dobio, zavrteće vam se u glavi


NBA probala i svima se svidjelo! Sve o važnoj promjeni takmičenja: Uveli turnir koji se svima svidio! Ovako će izgledati | Košarka\nNBA probala i svima se svidjelo! Sve o važnoj promjeni takmičenja: Uveli turnir koji se svima svidio! Ovako će izgledati | MONDOBA\n12. May, 03:33\nNBA probala i svima se svidjelo! Sve o važnoj promjeni takmičenja: Uveli turnir koji se svima svidio! Ovako će izgledati 0 Podijeli Podijeli na facebook Podijeli na twitter Podijeli na viber Pošalji na mail\n01.05.2021. / 19:23\nNBA probala i svima se svidjelo! Sve o važnoj promjeni takmičenja: Uveli turnir koji se svima svidio! Ovako će izgledati\nAutor Dragan Šutvić 01.05.2021. / 19:23\nOvako će izgledati finiš sezone ekipama koje ne budu direktno ušle u plej-of\nProšla godina bila je proba za plej-in turnir, u kojem ekipe igraju svojevrsne kvalifikacije za plej-of, i to rješenje se ispostavilo kao pun pogodak.\nZato je prije početka aktuelne sezone 2020/21 upravni odbor NBA lige jednoglasno usvojio prijedlog da plej-in postane redovan dio takmičarske godine i tako će i biti već od ovog proljeća.\nPlej-in turnir će se igrati između ligaškog dijela sezone i prve runde plej-ofa u periodu od 18. do 22. maja. Učestvovaće po četiri tima iz obje konferencije, koji su zauzeli od 7. do 10. mesta po procentu pobjeda u svojoj konferenciji.\nTimovima koji se nalaze na sedmom i osmom mjestu potrebna je jedna pobjeda za mjesto u plej-ofu, a ekipe koje zauzimaju devetu i desetu poziciju moraće da zabilježe pobede u dva uzastopna susreta. Prvi meč igraju sedmoplasirani protiv osmoplasiranog tima u svakoj konferenciji, pobjednik će zauzeti mjesto broj sedam u plej-ofu, dok će poraženi tim imati priliku da se izbori za svoje mjesto pobjedom u naredna dva susreta.\nDeveti tim na tabeli igra protiv desetog: pobjednik ostaje u takmičenju, a poraženi će biti eliminisan. Poraženi tim u meču između 7. i 8. tima šampionata igraće protiv pobjednika iz duela 9. i 10. tima. Pobjednik će obezbijediti mjesto u plej-ofu kao osmoplasirana ekipa konferencije.\nU ovom trenutku, među ekipama koje će u plej-in je i Majami Nemanje Bjelice, kao i Šarlot, Indijana i Vašington, dok su na Zapadu u toj grupi Portland, Memfis, San Antonio i Golden Stejt.\nNaravno, vidhećemo kako će se u finišu ligaškog dijela odvijati borba za direktan ulazak u doigravanje za titulu.


Skat: Institucija zaštitnika građana je "reflektor" koji u Srbiji dobro radi - Nova Borba\nMajkl Skat/ Foto: alo.rs\nSkat: Institucija zaštitnika građana je "reflektor" koji u Srbiji dobro radi\nPoseban akcenenat tokom razgovora Skata i Jankovića stavljen je na medijske slobode, pravosuđe, beezbednost i rad nezavisnih institucija.\nAmbasador SAD-a u Srbiji Kajl Skat ocenio je da je institucija Zaštitnika građana "reflektor" koji služi da obasja probleme, kako bi bili brže uočeni i rešeni, kao i da to uspešno radi.\nSkat je razgovarao sa zaštitnikom građana Sašom Jankovićem o načinu postizanja konkretnog napretka u vladavini prava i poštovanju ljudskih prava.\nKako je saopšteno iz Jankovićevog kabineta, poseban akcenenat tokom razgovora Skata i Jankovića stavljen je na medijske slobode, pravosuđe, beezbednost i rad nezavisnih institucija.\nSkat je to rekao na sastanku sa zaštitnikom građana Sašom Jankovićem, sa kojim je, kako je saopšteno iz Jankovićevog kabineta, razgovarao o načinu za postizanje konkretnog napretka u vladavini prava i poštovanju ljudskih prava, a posebno o medijskim slobodama, pravosuđu, bezbednosti i radu nezavisnih institucija.\nJanković je istakao da izmene zakonodavstva, organizovanje obuka i kupovina opreme ne mogu dati dovoljan rezultat ako u institucijama ne bude dovoljno mesta za ljude koji su spremni da ovlašćenja primenjuju odlučno, objektivno, samostalno i odgovorno.\nSastanak je održan u prostorijama Zaštitnika građana, na inicijativu američkog ambasadora, kao nastavak dijaloga koji je sa predstavnicima nezavisnih organa nedavno imala pomoćnica američkog državnog sekretara Viktorija Nuland.


Chigo CS-25H3A-V125AY2G 9000btu klima uređaj cena, cene Srbija, prodaja Beograd Novi Sad Niš\nChigo CS-25H3A-V125AY2G 9000btu klima uređaj cene\nEnergetski razred A/A (hlađenje/grejanje), Kapacitet hlađenja 2700 W, Kapacitet grejanja 2750 W, Kapacitet klime 9000 BTU, Maksimalan protok vazduha 500 m3/h, Jonizator Da, Nivo buke unutrašnje jedinice 32-39 dBA, Nivo buke spoljne jedinice 51 dBA, Gas R410A, Ostalo Auto restart, sleep mode., Dimenzije unutrašnje jedinice (ŠxVxD) 745 x 250 x 195 mm, CS25H3AV125AY2G9000BTU Dimenzije spoljnje jedinice (ŠxVxD) 700 x 225 x 500 mm... specifikacija\nKapacitet hladjenja 9000 BTU Kapacitet grejanja 9000 BTU Energetski razred A Tip gasa R410 A Funkcije temperaturni raspon rada -7C do 43 ordm C Energetska klasa A autorestart funkcija perivi filteri sleep mode\nEPonuda nije internet prodavnica već Vam omogućava da brzo i lako nađete Chigo CS-25H3A-V125AY2G 9000btu klima uređaj po najjeftinijoj ceni. Naš cilj je da kupci budu što bolje informisani o ponudi Chigo klima uređaj CS-25H3A-V125AY2G 9000btu na tržištu Srbije. Vrlo lako nalazite željeni proizvod za kategoriju Klima uređaji cene, ne morate da lutate od sajta do sajta za Chigo Klima uređaji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chigo CS-25H3A-V125AY2G 9000btu klima uređaj sa PRODAVCEM. EPonuda ne može da garantuje potpunu tačnost specifikacije i slika za Chigo CS-25H3A-V125AY2G 9000btu klima uređaj. Pre kupovine, podatke za Chigo klima uređaj CS-25H3A-V125AY2G 9000btu proverite na sajtu PROIZVOĐAČA.


Rukomet - Prioritet je rad sa mlađima, igraćemo moderniji rukomet\nNapisano u kategoriji Rukomet, 8 avgusta, 2010\nLetnja pauza je završena. Prvi deo priprema muške ekipe rukometnog kluba Dinamo počele su 2.avgusta u Pančevu. Radi se na fizičkoj spremi igrača, a trenira se dva puta dnevno. Od utorka, 10.avgusta ekipa počinje sa radom u hali sportova Strelište.\nCilj da ekipa odigra što više kontrolnih utakmica, a prva je već u sredu (11.avgust) u Požarevcu sa istoimenom ekipom. Predviđen je odlazak na međunarodni turnir u Temišvar (27.avgust), gde će pored Dinama učestvovati još ekipe iz Rešica (Rumunija), Kečekemet (Mađarska) i domaćin Politehnika (Rumunija).\nTakmičarska sezona u Superligi Srbije počinje 18.septembra, a prvu utakmicu rukometaši Dinama igraće na gostovanju sa novajlijom u ligi, ekipom Požarevca. Za sada „crno-žuti“ dres napustili su dojučerašnji kapiten Branko Radanović (RK Partizan), zatim Slobodan Ervaćanin (Bordo, Francuska), Predrag Ilić (RK Priboj) i golman Milan Ćućuz (trenutno bez kluba).\nBoje Dinama u novoj sezoni pored standardnih prologodišnjih igrača braniće novajlije: Nikola Lazić (srednji i levi bek, RK Partizan), Miroslav Mirić (pivot, RK Partizan), Rajko Novaković (bek, RK Partizan), Nikola Džamić juniorski reprezentativac (golman RK Partizan).\n– „Klub je u pregovorima sa jednim desnim bekom, inače povratnikom iz Mađarske. U planu je dovođenje jednog srednjeg beka, čime bi igrački kadar bio zaokružen. Ekipu će i dalje voditi trenerski tandem, šef struke Ilija Vignjević i Ivan Petković“\n– rekao je Milan Jović, predsednik pančevačkog Superligaša.\nFinansije su uvek bile problem svakog kluba. Da li će one adekvatno pratiti i razvoj kluba u narednom periodu, Jović je rekao:\n– „U toku su pregovori sa dosadašnjim prjateljima kluba, kako bi obezbedili deo finansijske konstrukcije. Imamo uveravanjada će od naredne godine grad Pančevo povećati donacije prema klubu, kako bi neometano da funkcionišemo“.\nKako smo saznali, koncept razvoja kluba predviđa i jačanje rada sa mlađim uzrasnim kategorijama, s obzirom da su se stekli uslovi dobijanja fiskulturne sale u Medicinskoj školi. Pored toga, aktiviraće se drugi tim koji će biti sastavljen od kadeta, juniora i ostalih igrača koji ne steknu poverenje trenera prve ekipe Dinama.\n– „ Nadamo se da ćemo u narednoj sezoni igrati moderniji i brži rukomet, koji će biti prihvatljiv našu rukometnu javnost. Želja nam je da podignemo marketinške aktivnosti kluba na viši nivo i na taj način privućemo veći broj dece koji će trenirati rukomet, ali možda i neki drugi sport. U planu je izrada klubskog sajta na kojem će biti sveže informacije o svim klubskim aktivnostima“\n– podvukao je predsednik kluba.\nDa su stvari krenule na bolje govori i podatak da će pančevački Superligaš očvrsnuti saradnju sa ostalim rukometnim klubovima u regionu, u cilju stvaranja ozbiljnog rukometnog centra u Vojvodini i Srbiji. Potvrda te saradnje sa organima Rukometnog saveza Srbije i Rukometnog saveza Vojvodine je i imenovanje Milana Jovića na mesto potpredsednika Skupštine zajednice klubova Superlige, gde je za predsednika izabran Dobrivoje Glavonić (RK Crvena Zvezda), a za predsednika Upravnog odbora ovog tela Dragan Jaćović.


0 22 Oktobra, 2019 14:45\nBhagat Pre-University College u Indiji našao se na meti kritika nakon što su studentima tokom testa iz hemije stavili kartonske kutije na glave kako ne bi prepisivali.Iz uprave ovog fakulteta rekli su kako je riječ o probnom pokretanju nove mjere koja ima za cilj sprečavanje prepisivanja na testu.\n“Žao mi je što smo koristili ovu neobičnu tehniku protiv varanja na testovima. Eksperimentalno smo uveli ovu metodu za koju smo čuli da se koristi i na drugim mjestima”, rekao je upravnik M. B. Sateesh.\n“Od 72 učenika koji su tog dana polagali ispit, samo 56 je učestvovalo u eksperimentu s kutijom. Ovaj eksperiment je bio neobavezan, neki studenti su eksperimentirali, neki nisu”, rekao je M. B. Sateesh.


Vojna parada u Beogradu bez ruskih migova - Sputnjik Srbija\n14:45 08.10.2017 (osveženo 18:29 08.10.2017) Preuzmite kraći link\nŽivak je potvrdio saznanja Sputnjika da su avioni koje je Srbija dobila bili u letnom stanju, a pošto su dostavljeni rasklopljeni, biće sklopljeni do 20. oktobra.\n„Nakon toga sledi modernizacija ’migova‘, koju su naši vojni avioni već prošli. Želja nam je da imamo unificiranu flotu 10 ’migova‘. Avioni će imati performanse i naoružanje koje će obezbediti zaštitu vazdušnog prostora Srbije“, rekao je Živak za Pink.\nOn dodaje da je sa aspekta aerodinamičkih performansi MiG 29 u samom svetskom vrhu, te da je presudan ljudski faktor — pilot koji mora da „izvuče maksimum iz njega“.\nU „migove“ će, prema Živakovim rečima, biti ugrađen dodatni sistem senzora koji će omogućiti predvidivo održavanje i ukazati na neočekivane kvarove.\nPomoćnik ministra odbrane Nenad Miloradović rekao je da je prema planu za narednih 10 godina, posle zaštite vazdušnog prostora, najvažnija stvar obnavljanje PVO sistema i izrazio je očekivanje da će Srbija imati podršku Rusije i po tom pitanju.\nO ruskim avionima govorio je i general-major Bojan Zrnić koji kaže da su u toku aktivnosti na tehničkoj pripremi aviona, te da su tehničari koji rade na tome veoma stručni u svom poslu i da su prošli obuku u nadležnim centrima u Rusiji.\n„Cilj je obezbediti bezbednost vazdušnog prostora i kontrolu, budući da imamo veliku ekspanziju u civilnom vazdušnom saobraćaju, a postoje brojne pretnje, od terorizma, do organizovanog kriminala“, smatra Zrnić.\n„Izvršili smo preobuku nekoliko mladih pilota, a još nekoliko će proći obuku“, najavio je Zrnić.\nMig, parada, vojska


U trijumfu Denizlispora protiv Geztepea pogađali Muris Mešanović i Marko Miholjević\nU okviru 22. kola turske Superlige Denizlispor je danas na svom terenu savladao Geztepe rezultatom 2:1.\nPrvo su poveli domaći u finišu prvog poluvremena, u 42. minutu, preko Nijaza Redžepa. U drugom dijelu prvo do gola dolaze gosti i izjednačenja, a strijelac je bio Marko Miholjević u 69. minutu meča. Nakon 10 minuta susreta, pobjednički pogodak za domaće postigao je Muris Mešanović.\nDenizlisporu je ovo četvrti trijumf i ekipa se nalazi na posljednjem 21. mjestu na tabeli Superlige Turske sa 17 bodova. Geztepe je na 11. poziciji sa 25 bodova, a ovom timu je ovo bio osmi poraz u sezoni.\nPrethodni članakSlavija tone sve dublje u probleme\nNaredni članakMiloš Nikolić pojačao Zlatibor: “Biće velika borba, ostaćemo u Superligi Srbije i naredne sezone”


Nestabilno vrijeme do kraja marta\n14/03/2022 14/03/2022 Mirsad Zulic\t0 Comments\nMeteorolozi Federalnog hidrometeorološkog zavoda BiH su izradili srednjosročnu prognozu do 29.marta u kojoj se navodi da nam, uglavnom, očekuje nestabilno vrijeme sa padavinama.\nTokom narednih deset dana u Bosni i Hercegovini nastavlja se period stabilnog i suhog vremena, a samo u planinskom dijelu centralne i istočne Bosne od 16. do 18. marta moguće su slabe snježne padavine. Od 23. do kraja prognoznog perioda 29. marta širom zemlje očekuje se nestabilno vrijeme sa padavinama. Prognozirane vrijednosti maksimalnih i minimalnih temperatura zraka biće u granicama uobičajenih za kraj tekućeg mjeseca.\nDo 23. marta, u Bosni minimalne temperature zraka očekuju se od -4 do 1, u Hercegovini od 6 do 11 °C. Danju u Bosni vrijednosti maksimalnih temperatura zraka kretaće se od 5 do 10, u Hercegovini od 11 do 15 °C.\nPosljednje sedmice marta, očekuje se blagi porast vrijednosti temperatura zraka, pa će u Bosni tokom jutra, prognozirane vrijednosti minimalnih temperature zraka biti od 3 do 8, u Hercegovini od 9 do 14 °C, maksimalne u Bosni od 12 do 17, u Hercegovini od 14 do 19 °C, navodi se u srednjoročnoj prognozi Federalnog hidrometeorološkog zavoda BiH.\n← Male bašte, vrtovi i okućnice sigurnost u osiguranju osnovnih poljoprivrednih proizvoda za porodicu\nNastavljena uspješna saradnja Vlade TK i Misije OSCE-a →\n02/02/2021 02/02/2021 Mirza Musanovic\t0\nNaredne sedmice do 38 stepeni\n04/07/2015 04/07/2015 Mirza Musanovic\t0


Prevc pobedio u Vilingenu i uvećao prednost u Svetskom kupu\nSlovenački takmičar Peter Prevc pobedio je u ski skokovima koji su u sklopu Svetskog kupa održani u nemačkom Vilingenu i uvećao vodjstvo u generalnom plasmanu.\nPobednik novogodišnje turneje "Četiri skakaonice" je do pobede u Vilingenu došao skokovima od 148,5 i 145,5 metara, odnosno sa 264,9 bodova. To je sedma pobeda u sezoni za Prevca, a četvrta uzastopna.\nNorvežanin Kenet Gangnes zauzeo je drugo mesto sa 249,4 bodova, odnosno skokovima od 139,5 i 141 metra.\nTreće mesto zauzeo je Nemac Zeverin Frojnd skokovima od 145,5 i 133 metara, sakupivši 234,2 boda.\nPrevc je uvećao prednost u generalnom plasmanu Svetskog kupa i sada ima 1.024 boda, a iza njega su Frojnd sa 779 i Gangnes sa 675 bodova.\nNaredno takmičenje u ski skokovima biće odžano 24. januara u Zakopanama u Poljskoj.


"Vitamini, minerali & suplementacija - pokretačka snaga zdravog života"\nII Nacionalni simpozijum Udruženja za razvoj medicinskih i menadžment edukacija MedScape pod nazivom: "Vitamini, minerali & suplementacija- pokretačka snaga zdravog života"\nII Nacionalni simpozijum Udruženja za razvoj medicinskih i menadžment edukacija MedScape pod nazivom: "Vitamini, minerali & suplementacija - pokretačka snaga zdravog života" održan je u Crowne Plaza u Beogradu 09.10.2019.godine. Skup je okupio oko 200 učesnika, izlagača i eminentnih predavača.\nNa skupu su učestvovali predavači medicinskog i farmaceutskog fakulteta Beogradskog univerziteta, kao i gosti iz Privredne komore Srbije, zatim Ahiley Gym i Borilačke akademije, zatim gošća iz advokatske kancelarije Moravčević, Vojinović i partneri u kooperaciji sa Schonherr Austrija.\nPored stručnih održana su komercijalna predavanja poznatih renomiranih kompanija sa kojima sarađujemo i ovim putem im se zahvaljujemo što su prepoznali i podržali ovaj skup koji zaista opravdava svoje postojanje, kao i pokroviteljstvu Ministarstva zdravlja Republike Srbije.\nSkup je akreditovan od strane Zdravstvenog saveta Srbije, za sve ciljne grupe polaznika.\nHvala Vam još jednom na ukazanom poverenju i nadamo se da ste uživali i usvojili još neke novine i znanja


Šta se dešava sa vinovom lozom na visokim temperaturama - Domaćinska kuća\nKuća » Zaštita bilja » Šta se dešava sa vinovom lozom na visokim temperaturama\nIlustracija: vinova loza. foto: Svetlana Kovačević\nU vinogradima se registruje prisustvo cikade Scaphoideus titanus, vektora fitoplazme Flavescence doree – prouzrokovača zlatastog žutila vinove loze.\nS obzirom na prognozirane visoke temperature, u narednim danima očekuje se masovna pojava larvi trećeg uzrasnog stupnja, te se radi postizanja dugoročne zaštite proizvodnje grožđa preporučuje primena nekog od registrovanih insekticida za suzbijanje cikada:\nFury 10 EC (zeta-cipermetrin) u koncentraciji 0,01-0,015% ili\nSivanto prime (flupiradifuron) u količini 0,5 l/ha.\nPored suzbijanja vektora, mere kontrole zlatostog žutila su i stalni sanitarni pregledi zasada, obavezno uklanjanje obolelih čokota, uništavanje divlje loze u okruženju proizvodnih zasada, uništavanje korova i uništavanje i krčenje napuštenih zasada vinove loze.\nPrevPrethodnaNedimović: Imaćemo i posebne interventne mere\nSledećaRučni rad vrhunskog kvalitetaSledeći


Ministarstvo privrede: Niko neće da dira stečena prava penzionera : Nadlanu.com\nMinistarstvo privrede: Niko neće da dira stečena prava penzionera\nObjavljeno 17. jan 2014. / 13:51:08\n"Potpuno je netačno da će svim budućim penzionerima penzije biti samo 200 evra mesečno. Nikome ne pada napamet da dira u stečena prava penzionera", saopštilo je Ministarstvo privrede povodom teksta u današnjem izdanju dnevnika "Danas" pod naslovom "Svim budućim penzionerima samo 200 evra mesečno".\nMinistarstvo privrede ističe da su "navodi potpuno netačno i tendenciozno preneti i da je neautorizovan telefonski razgovor predstavnika Ministarstva privrede sa novinarom Danasa pogrešno prenet i istrgnut iz konteksta".\nReforma penzionog sistema jeste, kako je navedeno, veoma važna tema kojom će se baviti vlada i sva relevantna ministarstva.\nZa Ministarstvo privrede, iz oblasti za koju je nadležno, ona je bitna u kontekstu smanjenja nameta na rad.\n"Ministarstvo privrede se sistemski i aktivno bori protiv svih privilegija, zloupotreba, korupcije, interesnih grupa i svih vrsta parazita koji žive na leđima poreskih obveznika i građana Srbije. Zbog njih građani Srbije i žive tako loše", navedeno je u saopštenju.\nSocijalna politika ne sme više da se vodi preko javnih preduzeća, preko viška partijski zaposlenih koji ne samo da primaju deluks socijalnu pomoć u vidu plate za nerad, nego posle i imaju višestruko veće penzije od svih ostalih u društvu, ističu u ministarstvu dodajući da račun za to plaćaju svi građani Srbije.\nSa druge strane, Ministarstvo privrede zalaže se za jak sistem univerzalne socijalne zaštite dostupan svim ugroženim porodicama Srbije i smatra da je postojanje takvog sistema odlika svakog humanog društva kome svi težimo.\nMinistarstvo privrede smatra da, u okviru penzione reforme i uvođenja univerzalne socijalne zaštite, čak i ako neko nije imao nijedan dan radnog staža, kada dođe u godine za penziju "humano društvo treba da mu obezbedi primanja koja su dovoljna za život i egzistencijalne potrebe".\nSvaki građanin koji radi i uplaćuje penzijsko osiguranje će, kako je saopšteno, svakako i u svakoj formi penzione reforme imati više od ovog minimalnog iznosa.\nMinistarstvo privrede, takođe, smatra da svaki građanin Srbije mora da ima zdravstvenu zaštitu i da je sadašnji sistem neoveravanja zdravstvenih knjižica neustavan.\n- Nije posao zaposlenih da naplaćuju doprinose za zdravstvo. To je posao države koji treba da obavlja preko Poreske uprave - navodi ministarstvo.\nMinistarstvo privrede će čvrsto zastupati ove stavove u svim budućim razgovorima o reformama, kako penzionog, tako i sistema socijalne zaštite, navedeno je u saopštenju.


24-05-2019 15:35 Video Selebriti\nMilojko Božić i Milijana Bogdanović posle žurke završili su zajedno u krevetu.\nMilijana i Milojko (Foto: Printskrin Jutjub)\nMilojkova ljubomora i Milijanino petljanje sa oženjenim Aleksandrom Požgajem dovodili su do veoma žestokih svađa, pa čak i fizičkog nasilja.\nMilojko i Milijana su do sada samo jednom imali zabeležen seks u vili ali sinoć se videlo kako Bogdanovićeva grli i ljubi svog 53 godine starijeg izabranika veoma strasno.\nU jednom trenutku videlo se kako se Milojko izmiče verovatno da mu ne bi ispala proteza.\nIspovest oženjenog muškarca koji je počinio prevaru pročitajte OVDE.\nDRŽAVNI VRH ODGOVORIO CELOM REGONU: Samo neka prete, videćemo kako će Srbija biti naoružana 2022. godine!


Sajber hronika, 19.06.2018, 12:00 PM\nDvadesetdevetogodišnji programer koji je bio zaposlen u CIA, a koji je prošle godine optužen za posedovanje dečje pornografije, sada je optužen i za curenje poverljivih dokumenata, najveće u istoriji agencije.\nMinistarstvo pravde SAD objavilo je nove optužbe protiv bivšeg inženjera softvera u CIA, Džošue Adama Šultea, koji je nekada pravio malvere za CIA i NSA kojima su agencije upadale u neprijateljske računare.\nOn je optužen za curenje tajnih dokumenata CIA, softverskih projekata, i hakerskih programa. Šulte je optužen i osumnjičen da je ukradene tajne dokumente agencije navodno dostavio Wikileaksu, koji je počeo da ih objavljuje marta prošle godine pod imenom Vault 7.\nJoš uvek nije potvrđeno da li je Šulte ukradenu arhivu dostavio Wikileaksu, i ako jeste, kada se to dogodilo, ali se zna da je on bio osumnjičen još januara 2017. da je 2016. iz CIA ukrao tajne dokumente o nacionalnoj odbrani.\nPrema navodima optužnice, nakon krađe dokumenata u martu i junu 2016. godine, Šulte je pokušao da prikrije tragove brisanjem evidencija njegovih aktivnosti na sistemu.\nU martu prošle godine, kada je Wikileaks počeo da objavljuje hakerske alate CIA, agenti FBI su pretresli Šulteov stan, u sklopu istrage koja je trebalo da pronađe onog ko stoji iza curenja tajnih dokumenata. Međutim, umesto toga, FBI je našao fotografije zlostavljanje dece na serveru koji je bio pod Šulteovom kontrolom od 2009. godine, dok je on bio student u Teksasu. Maksimalna kazna za ovo delo koju predviđa američki zakon je 130 godina.\nŠulte je optužen i uhapšen 24. avgusta 2017. zbog posedovanja dečje pornografije, ali tužilaštvo tada nije imalo dovoljno dokaza da ga optuži za otkrivanje tajnih informacija Wikileaksu iako se sumnjalo da je on krivac za to.\n"Džošua Šulte, bivši radnik CIA, navodno je iskoristio svoj pristup u agenciji za prebacivanje poverljivih materijala nekoj spoljašnjoj organizaciji", rekao je tužilac Džefri S. Berman. "Tokom ove istrage, federalni agenti su takođe otkrili dečju pornografiju u Šulteovom stanu u Njujork sitiju." "Nezakonito otkrivanje tajnih informacija može predstavljati ozbiljnu pretnju našoj nacionalnoj sigurnosti, potencijalno ugrožavajući bezbednost Amerikanaca", rekao je tužilac.\nNove optužbe koje se stavljaju na teret Šultu se odnose na nezakonito prikupljanje informacija o odbrani, nezakoniti prenos ovih informacija, neovlašćeni pristup računaru sa ciljem da se dođe do poverljivih informacija, krađu državne imovine, prenos štetnog računarskog programa, informacija, koda, ili komande, ometanje pravde, posedovanje dečje pornografije i kršenje autorskih prava.\nKada je Wikileaks objavio Vault 7 to je bilo jedno od najvećih curenja informacija u istoriji CIA, koje je omogućilo dublji, zastrašujući uvid u to kako je CIA koristila hakerske alate i špijunske tehnike za praćenje računara, mobilnih telefona, televizora, web kamera, i još mnogo toga. Ovi alati su imali širok spektar primene od prisluškivanja u prostorijama pomoću Samsung televizora do stvaranja malvera za Windows.\nŠulte je negirao krivicu za optužbe o posedovanju dečije pornografije, a u više navrata je negirao i bilo kakvu umešanost u slučaj Vault 7.


RTS :: Aplikacija Svetlost svitaca nudi drugačiji pristup učenju istorije\nNauka Aplikacija Svetlost svitaca nudi drugačiji pristup učenju istorije\nčetvrtak, 09. dec 2021, 10:53 -> 11:00\nIzvor: RTS, Slobodna zona\nAplikacija Svetlost svitaca, nastala u okviru istoimenog projekta kojim koordinira Filmski festival Slobodna zona, konačno je predstavljena javnosti na konferenciji za novinare.\nNa osamdesetu godišnjicu od osnivanja Logora Staro Sajmište, četrnaest srednjoškolaca je zajedno sa istoričarima i umetnicama iz Srbije i Nemačke, kroz radionice osmislilo i kreiralo multimedijalnu šetnju na lokaciji bivšeg logora koja će biti dostupna preko mobilne aplikacije.\n„Danas kada odemo na ovu lokaciju, skoro da ne možemo da nađemo nijedan izvor gde bismo mogli da dobijemo osnovne informacije“, kaže Rajko Petrović, direktor Filmskog festivala Slobodna zona koji koordinira projektom.\nCilj projekta je da mladima ukaže na jednu od lokacija Holokausta u Evropi, upozna ih sa istorijskim dešavanjima na ovom lokalitetu i istakne značaj i neophodnost kulture sećanja.\nAplikacija Svetlost svitaca ponudiće drugačiji pristup učenju istorije, produbiće interesovanje za temu stradanja u Drugom svetskom ratu i omogućiti korišćenje aplikacije na licu mesta tokom (školskih) izleta u Beograd. U projektu su učestvovale učenice i učenici iz Beograda, Novog Sada, Novog Pazara, Valjeva, Leskovca, Bečeja i Subotice.\nNa konferenciji su govorili Rajko Petrović, direktor projekta, Branka Pavlović, umetnica i Aleksandar Todosijević, istoričar i predsednik Udruženja za društvenu istoriju Euroclio iz Srbije, kao i srednjoškolci učesnici projekta - Nevena Mitrović (Peta beogradska gimnazija) i Adem Tutić (Gimnazija Novi Pazar).\nSvetlost svitaca ima i dodatnu vrednost jer predstavlja odličan primer vršnjačke edukacije i prenošenja znanja među mladima. Istoričar Aleksandar Todosijević, predsednik Udruženja za društvenu istoriju Euroclio iz Srbije, navodi da ova tema zauzima važno mesto u obrazovanju.\n„Sva istraživanja pokazuju da mladi danas slabo poznaju istoriju. Mnogo je pogrešnih tumačenja i dezinformacija koje nalaze svoje mesto u javnom diskursu“, kaže on.\nTodosijević je podsetio da je Beograd bio jedinstven grad u Evropi tokom okupacije u Drugom svetskom ratu, s obzirom na to da su u samom gradskom jezgru postojala čak tri logora - Staro sajmište, Banjica i Topovske šupe.\n„Želeli smo da skrenemo pažnju mladima na važnost ovog mesta na kojem su stradali Jevreji, Srbi, Romi i svi oni koji su bili protivnici nacista.“\nAplikaciju možete skinuti sa sajta https://slobodnazona.rs/aplikacija-svetlost-svitaca/


U radu su učestvovali članovi Radne grupe iz reda narodnih poslanika, predstavnici ministarstava vera i dijaspore, spoljnih poslova, finansija, prosvete i nauke, kao i predstavnik Matice iseljenika Srbije. <?xml:namespace prefix = o ns = "urn:schemas-microsoft-com:office:office" />\nČlanovi Radne grupe su u razmeni mišljenja izneli više predloga i sugestija u cilju ubrzanja i okončanja rada na izradi konačne verzije teksta zakona, koji treba da reguliše rad ove značajne institucije u Srbiji. Ocenjeno je da zakon treba da bude kratak i da se u njegovoj izradi koriste iskustva država iz regiona koji su takav zakon već doneli. Članovi Radne grupe su se saglasili da se u uvodnom delu zakona naglasi da se radi o ustanovi od nacionalnog značaja, da se, s tim u vezi, preciziraju odredbe o finansiranju, slično odredbama Zakona o Matici srpskoj i o SANU, kao i da se izraz iseljenik definiše u skladu sa Zakonom o dijaspori. Od Ministarstva vera i dijaspore zatraženo je da ubrzaju aktivnosti na pripremi ovog zakona i da se on što pre nađe na sednici Vlade i uđe u skupštinsku proceduru.\nSednici Radne grupe predsedavao je predsednik Radne grupe dr Janko Veselinović.


"Lidl" kupio zemljište u Šapcu\nPrema informaciji iz šabačkog JP za upravljanje građevinskim zemljištem , nemačka kompanija "Lidl" kupila je parcelu površine 80 ari za izgradnju supermarketa. Zemljište je plaćeno 100 miliona dinara, a reč je o delu parcele na kojoj je smešteno JKP "Stari grad".\nGradska uprava Šapca donela je rešenje o dodeli parcele trgovinskom lancu "Lidl" kao najpovoljnijem ponuđaču, a ugovor bi trebalo da bude potpisan naredne sedmice.\nErste banka povećala bilansnu sumu za 21,4 odsto\nErste banka u Srbiji saopštila je danas da je na kraju prošle godine imala bilansnu sumu od 97,9 milijardi dolara što je za 21,4 odsto više nego na kraju 2012.\n- Neto dobit na kraju 2013. godine iznosila je skoro 1,06 milijardi dinara, što je 15,3 odsto manje nego u istom periodu prethodne godine, kada je iznosila 1,25 milijardi dinara - piše u saopštenju.\nU saopštenju se dodaje i da je cela Erste Grupa u prošloj godini imala neto dobit od 61 miliona evra.\nGeneralni direktor Erste Grup Banke AG Andreas Trajhl kazao je da je posle uspešne dokapitalizacije, ta grupa u 2013. bila prva austrijska banka koja je otplatila celokupan participativni kapital koji su joj obezbedili austrijska vlada i privatni investitori i godinu je zaključila sa solidnom rezervom kapitala.\n- Zato ćemo godišnjoj skupstini akcionara predložiti isplatu dividende od 0,2 evra po akciji - kazao je on.\n"Uzdržan" profit Gaspromnjefta\nNeto profit Gaspromnjefta povećan je lane 0,9 odsto na godišnjem nivou na 177,9 milijardi rubalja, navedeno je u finansijskom izveštaju kompanije.\nGaspromnjeft napominje da je rast tog pokazatelja "uzdržan" uglavnom zbog uticaja negativnih kursnih razlika, preneo je Itar tas.\nPrihodi kompanije su prošle godine smanjeni jedan odsto na 1.504 milijardi rubalja (30 milijardi evra).\nProfit pre oporezivanja EBITDA je povećan 4,2 odsto, na 336,75 milijardi rubalja, zahvaljujući rastu proizvodnje ugljovodonika i povećanju obima prodaje.\nKBM banka otvorila prvu filijalu u Beogradu\nKBM banka iz Kragujevca danas je otvorila prvu filijalu u Beogradu i najavila širenje mreže.\nTa banka, sa udelom od 0,5 odsto na tržištu Srbije, ima pet filijala, 24 ekspoziture, oko 100.000 klijenata i 272 zaposlena.\nSlovenačka Nova KBM je 2010. godine investicijom od 30 miliona evra postala većinski vlasnik tadašnje kragujevačke Kredi (Credy) banke.\nBanka je 2013. godine promenila ime u KBM i imala investicije od devet\nAbasadar Slovenije u Beogradu Franc But rekao je na otvaranju filijale KBM banke u Beogradu da Slovenija vidi Srbiju kao jednu od najperspektivnijih tržišta u jugoistočnoj Evropi.\n- Da je isplativo investirati u Srbiji, dokazuje 1.400 registrovanih preduzeća iz Slovenije i skoro 400 slovenačih investicija, što svrstava Slovniju u velike investitore na ovom tržištu -kazao je But i dodao da ne opada interes investitora za Srbiju.\nPredsednica Izvršnog odbora KBM banke Ljubinka Lovčević rekla je da ta banka planira širenje mreže u Srbiji, pre svega u Kragujevcu, Beogradu i Novom Sadu.


U glasanju učestvuju najveće agencije iz regiona, a Srbiju je, kao i prethodnih godina, predstavljao Tanjug.\nTreći teniser sveta u 2017. osvojio je pet titula, od kojih je najvažnija završni Masters u Londonu. On je dobio 62 poena, samo tri više od rumunske teniserke Simone Halep, svetske broj 1 u konkurenciji dama.\nSvetski šampion na 200 metara Turčin Ramil Gulijev zauzeo je treće mesto sa 29 poena, a zatim slede grcka atletičarka Katarina Stefanidi (48) i prošlogodišnja pobednica Hrvatica Sandra Perković sa 46.\nNajbolje plasirani srpski sportisti su košarkaš Bogdan Bogdanović na osmom mestu sa 19 bodova i devetoplasirana odbojkašica Tijana Bošković sa dva boda manje.\nSrpski teniser Novak Djoković, koji je pet puta uzastopno osvajao ovo priznanje od 2011. do 2015. godine, nije bio u konkurenciji.


Pokrajina predlaže zakon o razvoju Sremskih Karlovaca | Dunav Televizija\nNaslovna Vesti Pokrajina predlaže zakon o razvoju Sremskih Karlovaca\nPokrajina predlaže zakon o razvoju Sremskih Karlovaca\nPokrajinska vlada utvrdila je tekst za predlog novog Zakona o obnovi kulturno-istorijskog nasleđa i podsticanju razvoja Sremskih Karlovaca, i uputila ga Skupštini AP Vojvodine koja će ga nakon sprovedene procedure, u svojstvu ovlašćenog predlagača, uputiti Narodnoj skupštini Republike Srbije na razmatranje i usvajanje.\nPostojeći Zakon o obnovi kulturno-istorijskog nasleđa i podsticanju razvoja Sremskih Karlovaca donet je 1991. godine, ali praktično nikada nije primenjen. Inicijativu za donošenje novog zakona Pokrajinska vlada pokrenula je zbog potrebe da se stvori stabilan i efikasan institucionalni i finansijski okvir za celovit i održiv pristup obnovi jedinstvenog nasleđa Sremskih Karlovaca.\nNovi zakon treba da omogući obnovu kulturno-istorijskog nasleđa i podsticanje razvoja Sremskih Karlovaca, kao jednog od najznačajnijeg duhovnog i kulturnog centra srpskog naroda, u kojem je, uz ostalo, na Majskoj skupštini 1848. godine proglašena Srpska Vojvodina, a sve u skladu sa sistemskim zakonima u ovoj oblasti, što se ne bi moglo postići izmenama i dopunama starog Zakona.\nPredloženim zakonom uvažava se potreba finansiranja obnove kulturno-istorijskog nasleđa iz budžeta Republike Srbije, Autonomne pokrajine Vojvodine, koja je 2018. godine formirala Budžetski fond za obnovu kulturno-istorijskog nasleđa i podsticanje razvoja Sremskih Karlovaca, zatim lokalne samouprave, kao i fondova Evropske unije i drugih međunarodnih fondova realizacijom razvojnih projekata, putem donacija i iz drugih izvora u skladu sa zakonom.\nOdlukom Skupštine Republike Srbije od 26. novembra 1990. godine, kulturno-istorijska celina „Gradsko jezgro Sremskih Karlovaca“ utvrđena je za nepokretno kulturno dobro od izuzetnog značaja.\nU tom jezgru su, uz ostalo, Karlovačka gimnazija, kao najstarija gimnazija u srpskom narodu, zatim kuća inicijatora njenog osnivanja i velikog narodnog dobrotvora Dimitrija Anastasijevića Sabova, Saborna crkva Svetog Nikolaja, Patrijaršijski dvor, Pravoslavna bogoslovija „Sveti Arsenije Sremac“ i niz drugih istorijski i arhitektonski izuzetno značajnih zdanja.\n„Donošenjem novog zakona biće stvoreni uslovi da se na efikasan i funkcionalan način zaštiti, očuva, revitalizuje i prezentuje značajno kulturno-istorijsko nasleđe, ali i da se ova izuzetna kulturno-istorijska celina stavi u funkciju održivog ekonomskog, društvenog, kulturnog i turističkog razvoja Sremskih Karlovaca“, rekao je predsednik Pokrajinske vlade Igor Mirović.\nPrethodni tekstVučević: Radovi na novosadskom pristanu na Dunavu biće gotovi sredinom aprila\nSledeći tekstPet medalja za Šah kluba „Aljehin“ na prvenstvu Vojvodine\nPS: Ako je Borko, odnosno Borislav Stefanović promenio svoje ime, ne...


ZDRAVLJE OPET PRODATO - Televizija K-1\nZdravlje iz Leskovca, kako je saopšteno danas, prodato je investicionim kompanijama Frontir Farma i Bejstoun, britanskoj kompaniji koja je specijalizovana za investicije i operacije u farmaciji. Bejstoun Grupa obuhvata specijalizovane investitore u farmaceutskoj industriji sa sedištima u Ujedinjenom Kraljevstvu i SAD.\nInvesticione kompanije Frontir Farma i Bejstoun Grupa danas su saopštile da su okončale kupovinu farmaceutske kompanije Zdravlje AD iz Leskovca od kompanije Teva Farmasjutikals. U saopštenju se ne navodi vrednost transakcije.\nZdravlje proizvodi širok spektar proizvoda koji se primenjuju u terapiji različitih ozbiljnih i hroničnih bolesti, uključujući i poremećaje kardio-vaskularnog, centralnog nervnog i respiratornog sistema.\nZdravlje takođe donosi portfolio komplementarnih brend generičkih farmaceutskih proizvoda koji predstavljaju temelj za samostalnu komercijalnu strategiju pod brendom „Zdravlje“, navodi se u saopštenju.\nPodseća se da leskovačko Zdravlje, osnovano 1953. godine, trenutno zapošljava više od 250 ljudi i da proizvodi farmaceutske proizvode za preko 35 medjunarodnih tržišta u Zapadnoj i Istočnoj Evropi, Ujedinjenom Kraljevstvu, Azijsko-pacifičkom regionu, Južnoj Africi i Latinskoj Americi.\n„Izuzetno smo zadovoljni završetkom ove transakcije koja će nam omogućiti da razvijamo Zdravlje kao jednu od vodećih nezavisnih farmaceutskih kompanija. Radujemo se našem zajedničkom radu sa izuzetnim timom Zdravlja na daljem razvoju ove kompanije u jednu od vodećih međunarodnih farmaceutskih kompanija, “ izjavio je predsednik kompanije Frontir Farma Levent Selamoglu.\nGeneralni direktor Zdravlja Bojan Jović ocenio je da je reč o važnom dogadjaju u istoriji leskovačkog preduzeća.\n„Sa velikim zadovoljstvom nastavljamo sa uspešnim poslovanjem u farmaceutskoj industriji i proizvodimo naše proizvode vrhunskog kvaliteta za više od 35 zemalja širom sveta, kao i da podržavamo lokalnu zajednicu u kojoj uspešno poslujemo više od 67 godina,“ izjavio je Jović.\n← Vesti TV K 1 31 03 2021\nPOČEO UPIS PRVAKA →\nDODATNA SREDSTVA ZA REKONSTRUKCIJU LESKOVAČKE BOLNICE I NOVOGODIŠNJE PAKETIĆE ZA DECU


Izaslanik odbrane Norveške u Beogradu potpukovnik Egil Daltvej ocenio je da je za relativno male zemlje, poput Srbije i Norveške, po pitanju vojnog roka najbolje primeniti hibridno rešenje koje podrazumeva profesionalnu vojsku koja se dopunjuje regrutima koji se dobrovoljno opredele da služe vojni rok.\nBetaJul 14, 2019\nU autorskom tekstu za portal Balkanska bezbednosna mreža (www.balkansec.net), Daltvej je naveo da je primetio da u javnoj debati o pitanju vojnog roka postoji primetna podela na pobornike vraćanja ročne vojske i one koji se zalažu za potpuno profesionalnu vojsku ali da iskustvo iz njegove zemlje, u kojoj vojsku čine i profesionalni i vojnici na služenju vojnog roka, može biti dobar model za male zemlje.\nOn je naveo da, iako su ekonomske prilike u njegovoj zemlji vrlo povoljne, ni Norveška ne može sebi da priušti dovoljno profesionalnih jedinica za sve potrebe odbrane.\n“Održavanje ročne vojske obezbedjuje jaču povezanost naroda i države. Mnogi ljudi u Norveškoj veruju da će narod razumeti važnost vojne službe dokle god dovoljan broj muškaraca i žena služe rok. Na taj način uče i da sloboda naše nacije nije besplatna. Tu svest je važno održati u današnje vreme kada generacija koja je iskusila nacističku okupaciju više nije medju nama”, rekao je on.\nDaltvej je rekao da su profesionalne jedinice neophodne u savremenom okruženju, gde sukob može da se dogodi u kratkom roku, i da su predvodnici u razvoju sposobnosti oružanih snaga ali i da jedinice od mobilisanih vojnika daju neophodan kvantitet i dubinske potrebe vojsci pa bi, bez njih, jedinice višeg prioriteta morale da se bave sa mnogo više zadataka.\nNorveški vojni ataše je naveo da svaki gradjanin i gradjanka te zemlje ima obavezu da služi svojoj zemlji najviše do 19 meseci ali da u praksi vojsku služi samo 15 odsto muškaraca i žena, koji uspešno prodju fizičke, zdravstvene i psihičke preglede i koji u razgovoru pokažu motivisanost da služe vojni rok.\n“Ukratko, vojska bira samo one osobe sa natprosečnim fizičkim i mentalnim sposobnostima kao i odgovarajućom motivacijom. Na taj način se obezbedjuje da samo ‘krem’ mladje populacije služi vojsku”, rekao je on i dodao da takav pristup nije stvorio osećaj nepravde kod mladih ljudi već takmičarsku atmosferu.\nOn je dodao da je to promenilo i pogled društva na služenje vojnog roka pa sada poslodavci često biraju ljude koji su služili vojsku jer procenjuju da je to najbolji način da dodju do radnika koji je zdrav, fizički spreman, inteligentan i motivisan.\nDaltvej je dodao da se upravo od tih ljudi kasnije biraju i profesionalni vojnici jer oni već imaju osnovna znanja o vojnoj profesiji i kako izgleda biti na dnu vojne lestvice, pa je tako najmanje 75 odsto svih kadeta na vojnoj akademiji već odslužilo vojni rok.


EPCG unapređuje aplikaciju: Lakša evidencija prigovora i zahtjeva građana – Mladi Nikšića\nElektroprivreda Crne Gore EPCG je sa kompanijom SAGA CG potpisala ugovor o javnoj nabavci za unapređenje aplikacije u Call centru.\nKako je saopšteno iz EPCG, nakon sprovedenog postupka javne nabavke, 29. aprila kao najpovoljnija odabrana je ponuda renomiranog ponuđača SAGA CG, sa kojom je potpisan ugovor vrijedan 145.018,50 eura sa PDV-om.\nIzvršni direktor EPCG, Nikola Rovčanin, istakao je da se unapređenje aplikacije kontakt centra sprovodi u cilju efikasnijeg i produktivnijeg rada, kao i unapređenja servisa koji se nude kupcima.\n“Krajnji cilj unapređenja Kontakt centar aplikacije jeste podizanje zadovoljstva kupaca i stvaranje još boljih uslova za jednostavan, neposredan i interaktivni kontakt sa korisnikom u cilju pružanja kvalitetne usluge i zadovoljavanja njihovih potreba za pravovremenom i tačnom informacijom. Takođe, od potrošača očekujemo i povratne informacije kako bismo kontinuirano unapređivali rad i zajednički pronalazi rješenja na obostranu korist”, rekao je prilikom potpisivanja ugovora Rovčanin.\nIzvršni direktor kompanije SAGA CG, Ivan Bojanović, osvrnuo se na ogromno iskustvo koje kompanija ima u realizaciji projekata tog tipa.\n“SAGA je kompanija koja ima preko 30 godina iskustva i predstavlja regionalnog lidera u oblasti softverskih rješenja za brigu o korisnicima. Veliko je zadovoljstvo što nam je EPCG ukazala povjerenje i siguran sam da ćemo ga opravdati”, rekao je on.\nIz EPCG poručuju da će se kao rezultat te aktivnosti, lakše i preciznije evidentirati privogori i zahtjevi kupaca u cilju rješavanja svih prigovora u zakonskim rokovima.\n“Novi modul omogući će unos podataka i dodavanja dokumenata, različitih statusa i povezivanje sa kompanijom CEDIS, kako bi se automatizovalo dostavljanje nalaza po prigovoru, a sve zajedno rezultirašće lakšim i preciznijim izvještavanjem u skladu sa zakonskom obavezom. Nova aplikacija značajno će unaprijediti i komunikaciju sa kupcima, jer će informacije o statusu prigovora biti dostupne operaterima i zaposlenima koji direktno komuniciraju sa potrošačima, a kroz razvoj portala i mobilne aplikacije obezbijediće se integracija sa sistemom, kako bi i kupci putem naših servisa sami mogli da dobiju potrebne informacije”, dodaju.\nKako navode, nadogradnja u dijelu govornog automata (IVR), između ostalog, smanjiće procenat odbijenih poziva u vrijeme obračuna i povećati dostupnost operatera za direktnu komunikaciju sa kupcima.\n“Takođe, dobiće se bolja analiza izvještaja koja pomaže ka ispunjenju potreba kupaca i njihovom zadovoljstvu našim uslugama. Nadogradnjom Kontakt centar aplikacije biće unaprijeđen i čitav set servisa, za slanje računa putem mejla, SMS-a i slanja SMS alerta. Podsjećamo da je savremeni Call centar Elektroprivrede Crne Gore uspostavljen 2015. godine. Pozivi ka broju 19100 su besplatni iz svih mobilnih i fiksnih mreža u Crnoj Gori, a Call centar omogućava potrošačima da informacije dobiju direktno od operatera ili putem govornog automata”, zaključuju u Elektroprivredi.\nTema Mali istraživači u vrtiću Vrabac


Srpska Dina kartica ide u svet, ČajnaPej dolazi u Srbiju - Studio B\nSrpska Dina kartica ide u svet, ČajnaPej dolazi u Srbiju\nSrpska Dina kartica ide u svet, ČajnaPej dolazi u Srbiju Tanjug\nEkonomijaEkonomija Pocetna 27. 11. 2017. 15:03:57\nNarodna banka Srbije (NBS) i kineska kompanija Čajna JunionPej (China UnionPay) potpisali su danas memorandum o razumevanju čiji je cilj da srpska Dina kartica bude prihvatana kao platno sredstvo svuda u svetu gde je omogućeno plaćanje JunionPej karticama\nFOTO TANJUG/ FILIP KRAINCANIC/ ng\nMemorandumom, koji su potpisali guverner NBS Jorgovanka Tabaković i predsednik kineske kartičarske kompanije Ši Venčao tokom posete visoke delegacije kineske kompanije Narodnoj banci Srbije, utvrđuju se osnove za buduću saradnju između domaćeg kartičnog sistema DinaKard (Card) i kineskog JunionPeja.\n„Zahvaljujući saradnji JunionPeja i DinaKard sistema, svuda u svetu gde je omogućeno plaćanje JunionPej karticama, moći će da se plati našom karticom”, izjavila je Tabaković nakon potpisivanja memoranduma.\nPotpisivanjem memoranduma definisane su, kako je istakla, osnovne oblasti saradnje dva kartična sistema, a to su prihvatanje JunionPej kartica u Srbiji, izdavanje zajedničke DinaKard – JunionPej kartice u Srbiji i njeno korišćenje u inostranstvu, kao i korišćenje tehnologije JunionPej kartica u DinaKard sistemu.\n“Gotovo polovina od svih platnih kartica izdatih u svetu čine kartice ovog brenda. Kartice JunionPeja se koriste u preko 160 zemalja sveta”, izjavila je guverner, dodajući se JunionPej odlikuje visokim kvalitetom, niskim troškovima i sigurnošću platnih usluga.\nPredsednik kineske kartičarske kompanije Ši Venčao je rekao da je Srbija jedna od zemalja u regionu Centralne i Istočne Evrope koja gradi najbliskije veze sa Kinom, a u prilog tome govori i prošlogodišnje uzajamno ukidanje viza, što doprinosi boljoj komunikaciji i omogućava kineskim građanima da uživaju u turističkim artrkcijama Srbije.\n“To znači i da se povećava broj ljudi i imalaca naše kartice JujionPej koji će moći da je koriste u Srbiji”, izjavio je Venčao.\nZahvaljujući uspostavljanju saradnje, DinaKard sistemu će na raspolaganju biti najmodernije platne tehnologije i standardi, podrška globalnog lidera u kartičnom poslovanju i prihvatna mreža koja se sastoji od preko 41 milion trgovačkih lokacija (10 miliona onlajn trgovaca) i 2,1 milion bankomata u 160 država I teritorija širom sveta.\nUspostavljenje poslovne saradnje sa sistemom kineskom kartičarskom kućom je, kako poručuju iz NBS, logičan nastavak izuzetne saradnje koju su Srbija i Kina već uspostavile na mnogim drugim poljima, te će doprineti dodatnom unapređenju bilateralnih odnosa dveju država.


Oktoberfest posetilo više od šest miliona ljudi - TU Magazin\nPixabay / Oktoberfest\nOktoberfest posetilo više od šest miliona ljudi\nBy redakcija on\t Oct 4, 2017 UGOSTITELJSTVO, VESTI, ZANIMLJIVOSTI\nU Minhenu je zatvoren 184. Oktoberfest, koji je i ove godine posetilo više od šest miliona ljudi.\n“Ove godine je Oktoberfest posetilo 6,2 miliona posetilaca, a na vrhu po broju posetilaca iz inostranstva su turisti iz SAD, Velike Britanije i Austrije”, rekao je direktor Oktoberfesta Jozef Šmid.\nBroj posetilaca se ponovo vratio na staro, jer je prošle godine zbog lošeg vremena i straha od terorizma manifestaciju posetilo oko 5,6 miliona ljudi.\nŠmid je naglasio da je ove godine Oktoberfest počeo 16. septembra, a da je trajao dva dana duže zbog praznika.\n“Za vreme Oktober festa, između ostalog, pojedeno je 127 volova, 59 telića i sve je to zaliveno sa 7,5 miliona litara piva”, rekao je Šmid.\nOktoberfest, zaštitni znak Bavarske, održava se skoro dva veka, a sve je počelo velikom konjičkom trkom na svadbi prestolonaslednika Ludviga Bavarskog i princeze Tereze Saksonske, 1810. godine. Zato se i poljana, gdje se održava festival, naziva “Terezina llivada”. U početku je bilo planirano da zabava u znak sećanja na svadbu Ludviga Bavarskog traje nekoliko dana, ali se potom to produžilo na dve nedelje.\nPočinje uvek krajem septembra, a organizatori imaju isplanirano vreme održavanja Oktoberfesta za narednih desetak godina. Kao i ranije-muzika i alkohol-deo su ove zabave, a kada je reč o pivu i Bavarcima, dosadašnje iskustvo pokazuje da se, uglavnom, popije onoliko miliona litara piva koliko ima i posetilaca. Ima puno gostiju koji ne piju pivo, ali zato oni gosti koji vole pivo “ispeglaju” bilans popijenih krigli.


Tri razloga zbog kojih ne bi trebalo da porastu cijene\nNaslovnica Sjeverni Sandžak Novi Pazar Tri razloga zbog kojih ne bi trebalo da porastu cijene\nNovi Pazar – Potpredsjednik Vlade Srbije, ministar unutrašnje i spoljne trgovine, turizma i telekomunikacija Rasim Ljajić izjavio je danas da postoje tri razloga zbog kojih ne bi trebalo da dođe do povećanja cijena, a to su mala kupovna moć, dobra poljoprivredna godina i kriza u odnosima između EU i Rusije.\nLjajić je u Jutarnjem programu TV Pink rekao da se cijene formiraju slobodno na tržištu i da vlada ne može da utiče na njihovo formiranje, ali da bi trebalo da utiče na ukupnu privrednu aktivnost, jer je trgovina ogledalo stanja jedne privrede.\nPotpredsjednik Vlade Srbije je ukazao da je privredna aktivnost, na žalost, mala i da su niske plate građana, dok je nezaposlenost velika, što se odražava i na sektor trgovine, jer je kupovna moć mala, što je jedan od razloga i argumenata zbog čega ne bi trebalo da dođe do povećanja cena.\nDrugi argument je što je Srbija imala dobru godinu u smislu prinosa svih poljoprivrednih kultura, a treći razlog je kriza između EU i Rusije, zbog koje će se pojaviti na evropskom tržištu višak poljoprivrednih prehrambenih proizvoda i što EU traži alternativna tržišta, objasnio je Ljajić.\nLjajić je podsetio da u Srbiji postoji ukupno 10 većih trgovinskih lanaca koji imaju 86 odsto udela na tržištu, ali da je još loša konkurencija, zbog čega je neophodan dolazak novih trgovinskih i diskontnih lanaca.\nPotpredsjednik Vlade Srbije je potvrdio da nije sporan dolazak nemačkog globalnog lanca supermarketa “Lidl”, ali da bi trebalo da se na lokalnom nivou završi papirologija vezano za otkup lokacija u više opština i gradova.\nLjajić je dodao da ima dvadesetak lokacija o kojima se pregovara i da “Lidl” razgovara o izgradnji velikog distributivnog centra vjerovatno u okolini Pazove.\nNa pitanju o izvozu domaće hrane u Rusiju, Ljajić je odgovorio da je na kratak rok moguće povećati izvoz, jer nisu iskorišćeni postojeći kapaciteti, smanjiti spoljno-trgovinski deficit, a sa druge strane, podstaći poljoprivredni proizvođači da ulažu u tehnologiju i razvoj.\nkalimero 23. Avgusta 2014. At 01:29\nRasime, ako imas veliko zidno ogledalo u stanu sedni ispred njega,gledaj u njemu sebe idiota I lazova pa lazi do besvesti.Sto ti ogledalo nude vece to he bolje.Mislis da ti neko veruje glavonja zmirooki.Najbolji si kada se izgubis kada te nema.Tada smo I mi morning a to zaboravljen.Zamisljamo da si tamoon krepao.\n「」prozor u svijet 22. Avgusta 2014. At 16:38\nZavitlava ih Randa\nPoturica 22. Avgusta 2014. At 10:02\nMii u Sandzaku najbolje znamo koliko vredi rec ovog (ne)coveka!


Poskupljuju cigarete i duhanski proizvodi u BiH : GPMaljevac.COM\nPoskupljuju cigarete i duhanski proizvodi u BiH\nUpravni odbor Uprave za indirektno oporezivanje (UO UIO) BiH usvojio je na današnjoj sjednici Odluku o utvrđivanju specifične i minimalne akcize na cigarete i duvan za pušenje za 2022. godinu, pišu Nezavisne novine.\nKako je pojašnjeno u saopštnju UIO BiH, prema usvojenoj odluci, koja se zasniva na Zakonu o akcizama u BiH, od 01. januara 2022. godine minimalna akciza iznosiće 166,50 KM za 1.000 komada cigareta, odnosno 3,33 KM za pakovanje cigareta od 20 komada.\n“Novom odlukom specifična akciza ostala je na istom nivou, odnosno 1,65 KM za pakovanje cigareta od 20 komada dok je minimalna akciza povećana sa 3,25 na 3,33 KM za isto pakovanje. Akciza na duhan za pušenje utvrđuje se u visini od 80 posto minimalne akcize i iznosiće 133,20 KM po kilogramu“, navodi se u saopštenju.\nOva odluka primjenjivat će se od 01. januara 2022. godine, a za njenu provedbu zadužena je UIO koja će jednom u tri mjeseca Upravnom odboru podnositi izvještaja o njenoj realizaciji.\nTags: Bosna i HercegovinaCigaretaPoskupljenje


Naša selekcija je uspela da na premijeri savlada posle preokreta svetskog šampiona Holandiju, ali je krajem prvog poluvremena ostala bez Andree Lekić, koja je zbog povrede izneta s terena.\nU prvi mah nije bio poznat stepen povrede, jasno je bilo da situacija nije naivna, a sada je poznato da je stradala Ahilova tetiva. Sumnjalo se odmah da je to u pitanju, a kasnije je na zvaničnom sajtu naše reprezentacije izašla informacija i potvrda.\nU pitanju je jedna od najtežih povreda u svetu sporta, pošto se za nju se obično prepisuje višemesečno mirovanje i lečenje.\n- Srednji bek naše selekcije doživela je povredu Ahilove tetive. Više informacija o povredi biće poznato u nedelju, stoji na zvaničnom sajtu naše reprezentacije.\nNažalost, za Andreu je šampionat gotov, a verovatno i sezona, a sigurno će kao naša najbolja igračica mnogo nedostajati i saigračicama do kraja ovog šampionata.\nIpak, da vlada sjajna atmosfera u taboru naše selekcije i pored svega što im se u poslednjih dana desilo videlo se nakon meča, a selektor Srbije Ljubomir Obradović je pobedu posvetio upravo Andrei.\n- Dobijali smo mečeve na ovakav način i na prethodnim takmičenjima, ali smo se sada odlučili da tako probamo u drugom poluvremenu. Znao sam da Krpež-Šlezak može da odgovori izazovu na mestu drugog pivota i da će napraviti problem na poziciji između četiri i pet, jer je levoruka. Pobedu posvećujemo Andrei, srpskom narodu i rukometu u Srbiji, rekao je Obradović.\nU njenom odsustvu naše rukometašice će pokušati danas protiv Mađarske (16 časova) da dođu do još jedne pobede, obezbede prolazak u narednu fazu takmičenja i skupe bodove koji će se prenositi u drugu rundu takmičenja…


Vučić: Izgradnja Nacionalnog stadiona počinje ove godine! – Televizija srpske dijaspore\nPredsjednik Srbije, Aleksandar Vučić, najavio je danas, na obilježavanju početka radova na izgradnji saobraćajnice Novi Beograd – Surčin, koja će povezati Beograd sa autoputem “Miloš Veliki”, da ove godine počinje i izgradnja Nacionalnog stadiona u Surčinu.\n“Izgradnja Nacionalnog stadiona će biti izvanredan razvojni projekat za opštinu Surčin, ali i za celu Srbiju. Već ove godine krećemo u izgradnju, biće velelepan, dobrim delom će biti od drveta i biće jedan od najmodernijiih stadiona u Evropi”, rekao je Vučić.\nVučić je rekao da će se nedaleko odatle nalaziti nova saobraćajnica Novi Beograd – Surčin od 7,9 kilometara, koja će za 10 do 12 kilometara skratiti izlaz na autoput “Miloš Veliki” nego da se ide na autoput preko Dobanovačke petlje.\nPredsjednik je rekao da će Nacionalni stadion postati novi centar okupljanja građana i privrednika, pošto će tu biti izgrađena dobra infrastruktura i postojaće dobra saobraćajna veza sa gradom.\naleksandar vucicizgradnjaNacionalni stadionove godinepočinjeSrbija\nIn memoriam: Preminuo filolog Ivan Klajn\nCrna Gora i školski program – Bećković: Zaustavljanje etničkog čišćenja srpskih pisaca\nU Urgentnom centru Univerzitetskog kliničkog centra u Nišu, otkrivena je spomen-ploča sa imenom čuvenog srpskog…\nRusi koji žive u drugim državama, moći će kao turisti da dođu u Rusiju i prime vakcinu protiv virusa korona…\nFudbalski klubovi Bajern i Porto pobijedili su ekipe Pari Sen Žermena /PSŽ/ i Čelsija kao gosti, ali im to nije…\nNajmlađa milijarderka na svijetu je sama zaradila svaki cent


Ćirilo i Metodije - Blic Online\nSelaković i Jotova položili vence na spomenik Ćirilu i Metodiju\nGeneralni sekretar predsednika Srbije Nikola Selaković danas je u Beogradu sa potpredsednicom Bugarske Ilijanom Jotovom položio vence sa spomenik Ćirilu i Metodiju, koji su simbol slovenske pismenosti i slovenskog prosvetiteljstva.\nSređen park kod Vukovog spomenika\nPark Ćirilo i Metodije u Beogradu, mnogo poznatiji kao park kod Vukovog spomenika, radnici JKP "Zelenilo-Beograd" dodatno su sredili u okviru prolećnog uređenja grada.\nNekoliko hiljada Rusa na proslavi Svetog Ćirila i Metodija u Moskvi\nNekoliko hiljada Rusa okupilo se danas na Crvenom trgu u Moskvi na liturgiji koju je predvodio poglavar Ruske pravoslavne crkve, patrijarh Kiril povodom Dana slovenske pismenosti i kulture i u čast stvaralaca ćiličnog pisma, slovenskih prosvetitelja Ćirila i Metodija.\nGoran Vesić položio venac na spomenik Ćirilu i Metodiju\nPovodom Dana slovenske pismenosti, menadžer grada Beograda Goran Vesić položio je venac na spomenik Ćirilu i Metodiju u parku kod Vukovog spomenika.\nPatrijarh Irinej služio moleban Ćirilu i Metodiju\nPatrijarh srpski Irinej služio je danas moleban Ćirilu i Metodiju kod spomenika tih prosvetitelja u Beogradu.\nSutra počinju "Dani Ćirila i Metodija"\nKulturna manifestacija "Dani Ćirila i Metodija" počinje sutra i trajaće do 24. maja u Beogradu i još nekoliko gradova.\nOstavili otrov za pse briga ih za decu\nStanari Učiteljskog naselja zabrinuti su za bezbednost svoje dece, ali i kućnih ljubimaca, jer su u ovom delu grada u protekla dva meseca otrovana tri vlasnička psa i nekoliko lutalica. Pre dva dana pronašli su kesu sa otrvom u dvorištu škole “Ćirilo i Metodije”, koju je ostavila za sada nepoznata osoba.


Pad svetske turističke privrede do 80 odsto - Novosti - Turistički svet\nPad svetske turističke privrede do 80 odsto\nBroj međunarodnih turističkih dolazaka mogao bi da padne za 60 do 80 odsto ove godine zbog pandemije koronavirusa, objavila je Svetska turistička organizacija (STO), srezavši oštro svoju prethodnu prognozu.\nOgraničenje putovanja i zatvaranje aerodroma i državnih granica širom sveta radi suzbijanja virusa kovid-19 gurnuli su međunarodni turizam u najgoru krizu od 1950. godine kada je počela da se vodi ova evidencija, navodi se u saopštenju te organizacije UN, prenosi „Gardijan”.\nMeđunarodni dolasci turista opali su u prva tri meseca ove godine za 22 posto, a samo u martu za 57 procenata, pri čemu su najveći pad zabeležile Azija i Evropa, napominje ova organizacija sa sedištem u Madridu, prenosi Tanjug.\n- Svet se suočava sa neviđenom zdravstvenom i ekonomskom krizom. Turizam je teško pogođen, a milioni radnih mesta su u riziku u jednom od najintenzivnijih sektora privrede - kaže generalni sekretar STO Zurab Pololikašvili.\nSTO je početkom godine prognozirala da će međunarodni turizam zabeležiti rast od tri do četiri posto 2020. godine, ali je zatim preinačila svoju procenu krajem marta, predviđajući pad od 20 do 30 odsto.\nPrema najboljem scenariju, ukoliko ograničenja putovanja počnu da se ublažavaju početkom jula, međunarodni turistički dolasci mogli bi da padnu za „samo” 58 procenata, a ako ove restriktivne mere budu ukinute tek početkom decembra, pad će biti veći od 78 posto, prenosi „Gardijan”.


Smještaj u ustanovu socijalne zaštite, zbrinjavanje u hraniteljski porodicu – JAVNA USTANOVA CENTAR ZA SOCIJALNI RAD DOBOJ\nSmještaj u ustanovu podrazumijeva zbrinjavanje u ustanovu socijalne zaštite i u drugu ustanovu koja se nalazi van sistema socijalne zaštite, a primjerena je i ispunjava uslove za zbrinjavanje korisnika socijalne zaštite.\nSmještaj u ustanovu socijalne zaštite ostvaruje se izborom i upućivanjem korisnika u odgovarajuću ustanovu u kojoj se obezbjeđuje stanovanje, ishrana, odijevanje, njega, pomoć, briga, vaspitanje i obrazovanje, osposobljavanje za privređivanje, radne, kulturno-zabavne, rekreativno-rehabilitacione aktivnosti, zdravstvena zaštita i druge usluge.\nSmještaj u ustanovu vrši se na osnovu rješenja nadležnog Centra i ugovora o smještaju.\nRješenje se donosi na osnovu sprovedenog postupka, ukupne procjene uslova života i stanja korisnika i njegovog okruženja, sagledavanja mogućnosti drugih oblika zbrinjavanja i mišljenja da je zbrinjavanje u ustanovu najcjelishodniji oblik zaštite.\nUgovor o smještaju zaključuju ustanova za smještaj i nadležni Centar.\nUgovor o smještaju u ustanovu prestaje sporazumom ugovornih strana, otkazom ugovora, raskidom ugovora i smrću korisnika.\nUstanova socijalne zaštite i nadležni Centar dužni su da redovno razmjenjuju informacije o stanju i potrebama korisnika.\nSmještaj u ustanovu socijalne zaštite ili drugu ustanovu na teret budžetskih sredstava neće se priznati licu kome usluge zbrinjavanja mogu pružati članovi njegove porodice koji su obavezni u skladu sa zakonom da ga izdržavaju i koje ima višak stambenog prostora i drugu imovinu.\nPojedinac koji je ostvario sredstva prodajom imovine ili je darovao svoju imovinu i time doveo sebe u stanje socijalne potrebe nema pravo na smještaj u ustanovu iz budžetskih sredstava za period za koji iznos troškova smještaja odgovara tržišnoj vrijednosti imovine.\nIzuzetno, smještaj u ustanovu socijalne zaštite ili drugu ustanovu na teret budžetskih sredstava može se priznati i licu koje ima imovinu, a koja predstavlja smetnju za ostvarivanje ovog prava, pod uslovom da vlasnik svoju imovinu ili dio imovine prenese bez naknade, sa pravom svojine jedinici lokalne samouprave.\nLice kojem je imovina smetnja za ostvarivanje prava na smještaj u ustanovu može dati saglasnost za uknjižbu prava hipoteke do namirenja valorizovanih troškova datih po osnovu prava na zbrinjavanje u ustanovu.\nCentar koji upućuje korisnika u ustanovu za smještaj prilikom zbrinjavanja osiguraće osnovnu odjeću, obuću i troškove transporta do ustanove.\nSredstva za ove troškove biće obezbijeđena iz sredstava korisnika, obveznika izdržavanja ili iz budžetskih sredstava predviđenih za socijalnu zaštitu.\nCentar obezbjeđuje novčana sredstva za lične potrebe u vidu džeparca licu koje je bez prihoda.\nSredstva za lične potrebe obezbjeđuju se na mjesečnom nivou u iznosu od 5% od cijene smještaja.\nPravo na smještaj u ustanovu ima:\nDijete do tri godine života privremeno može biti zbrinuto u ustanovu socijalne zaštite uz stručno mišljenje Ministarstva zdravlja i socijalne zaštite (u daljem tekstu: Ministarstvo).\nzahtjev za ostvarivanje prava,\nizvod iz MKR (rodni list),\nizjava o zajedničkom domaćinstvu (kućna lista),\ndokaz o materijalnom i radnom statusu za sve članove domaćinstva,\nzemljišno knjižni izvadak za lice za koje se podnosi zahtjev i\ndruga dokumentacija koja može poslužiti službenom licu kao dokaz u upravnom postupku\nZbrinjavanje u hraniteljsku porodicu\nZbrinjavanje u hraniteljsku porodicu je oblik zbrinjavanja korisnika u porodicu koja mu obezbjeđuje zadovoljavanje osnovnih životnih potreba, koja brine o ličnosti korisnika i pomaže mu u ostvarivanju njegovih prava i izvršavanju obaveza.\nPravo na zbrinjavanje u hraniteljsku porodicu ima lice koje, u skladu sa zakonom, ima pravo na smještaj u ustanovu.\nHraniteljska porodica je porodica sa jednim ili više punoljetnih lica koja se bavi uslugama zbrinjavanja djece ili punoljetnih lica, za koju je izvršena procjena i osposobljavanje za hraniteljstvo, koja ispunjava propisane uslove i ostvaruje naknadu za svoje pružene usluge.\nPrilikom izbora porodice u koju se korisnik zbrinjava, Centar koji vrši zbrinjavanje rukovodiće se naročito ličnim svojstvima korisnika i članova porodice u koju se vrši zbrinjavanje, stambenim i drugim mogućnostima porodice i potrebama korisnika.\nU hraniteljsku porodicu može se zbrinuti najviše troje djece, odnosno dvoje djece sa invaliditetom, s tim da ukupan broj djece koja žive u porodici hranitelja, računajući i djecu hranitelja, ne može biti veći od petoro djece.\nIzuzetno kada je to u interesu djece, kada je riječ o porodici srodnika, kada se zbrinjavaju braća i sestre, u hraniteljsku porodicu može biti zbrinuto više djece.\nU hraniteljsku porodicu mogu se zbrinuti najviše tri punoljetna lica.\nIzuzetno, zbrinjavanje se može vršiti i u porodicu koja nema status hraniteljske porodice, kada nadležni Centar procijeni da je to neophodno.\nPorodica je dužna da u roku od godinu dana od dana zbrinjavanja korisnika stekne status hraniteljske porodice.\nZbrinjavanje u hraniteljsku porodicu je oblik zbrinjavanja korisnika u porodicu koja mu obezbjeđuje zadovoljavanje osnovnih životnih potreba, koja brine o ličnosti korisnika i pomaže mu u ostvarivanju njegovih prava i izvršavanju obaveza. Pravo na zbrinjavanje u hraniteljsku porodicu ima lice , koje u skladu sa Zakonom o socijalnoj zaštiti, ima pravo na smještaj u ustanovu.\nHraniteljska porodica koja se opredjelila da se bavi uslugama zbrinjavanja djece ili punoljetnih lica za koju je izvršena procjena i osposobljavanje za hraniteljstvo ostvaruje naknadu za svoje pružene usluge. Hraniteljstvo se obezbjeđuje u vlastitom prostoru hranitelja, korisnika ili drugim objektima koji su posebno izgrađeni ili prilagođeni za tu namjenu.\nCijenu usluge smještaja u hraniteljsku porodicu čine naknada za izdržavanje i naknada za rad hranitelja.\nPrema Pravilniku o kriterijumima i mjerilima za utvrđivanje cijene usluga za smještaj korisnika, naknada za izdržavanje korisnika utvrđuje u iznosu 70 % od prosječne cijene smještaja u ustanovi socijalne zaštite čiji je osnivač Vlada Republike Srpske. Naknada se može uvećati za korisnika kome je neophodan prevoz od mjesta stanovanja do mjesta školovanja. Naknada za rad hranitelja obračunava se po korisniku i iznosi 25 % od prosječne neto plate u Republici Srpskoj ostvarene u predhodnoj godini i 35 % za hranitelja koji ima na smještaju djecu sa poremećajima u ponašanju i djecu sa smetnjama u razvoju .\nKonvencija o pravima djeteta posebno ističe primarnu ulogu porodičnog okruženja, kao osnovnog preduslova za puni emotivni, fizički i intelektualni razvoj djeteta.\nKonvencija daje prednost smještaju u odgovarajuću alternativnu porodicu u odnosu na smještaj u ustanovu.\nPravo na dnevno zbrinjavanje obuhvata različite vrste organizovanih dnevnih usluga i boravaka izvan vlastite porodice kroz koje se obezbjeđuju ishrana, njega, čuvanje, briga o zdravlju, vaspitanju i obrazovanju, psihosocijalna rehabilitacija, radna okupacija i druge usluge.\nDnevno zbrinjavanje može se obavljati u drugoj porodici, ustanovi socijalne zaštite, zasebnim centrima ili dnevnim boravcima koje organizuju i pružaju javne ustanove, udruženja građana, vjerske zajednice i druga pravna lica.


Evropa ustala u zaštitu Rusije: Na pomolu je ekonomska i politička kriza | vesti-info.rs\nHomeSVETEvropa ustala u zaštitu Rusije: Na pomolu je ekonomska i politička kriza\nEvropa ustala u zaštitu Rusije: Na pomolu je ekonomska i politička kriza\n27. jula 2017. SVET\nU odnosima SAD i EU na pomolu je ekonomska i politička kriza, piše austrijski list „Prese“. Nove antiruske sankcije Vašingtona izazvale su talas protesta širom Evrope, i mnoge zemlje, uključujući Nemačku i Austriju, „ustale su u zaštitu Rusije“, navodi list.\nBrisel je, čak, zapretio uzvratnim merama, naglasivši da neće dozvoliti da se interesi Evrope stave na poslednje mesto.\nIako je američki nacrt zakona bio poboljšan, on još uvek može da ima uticaj na evropske kompanije koje su uključene u zajedničke energetske projekte sa Rusijom, istakao je predsednik Evropske komisije Žan-Klod Junker.\n„Mi smo spremni da za nekoliko dana damo adekvatan odgovor. ’Amerika na prvom mestu‘ ne znači da evropski interesi treba da budu na poslednjem“, dodao je on.\nHoru kritičara pridružile su se Nemačka i Austrija. Portparol austrijskog kancelara Kristijana Kerna rekao je da je proširenje sankcija „apsolutno neprihvatljivo“. Prema njegovim rečima, austrijske vlasti veoma su zabrinute zbog pokušaja SAD da utiče na snabdevanje Evrope energijom uz pomoć jednostrano usvojenih mera. „Snabdevanje Evrope energijom je stvar Evrope“, naglasio je Junker.\nAustrijske političare najviše zabrinjava sudbina poludržavnog naftnog preduzeća OMV, koje sarađuje sa ruskim „Gaspromom“ u okviru projekta „Severni tok 2“. Kroz nekoliko godina preko ovog novog gasovoda u EU će se prebacivati velike količine ruskog gasa, a Amerikancima to, naravno, ne odgovara. Još u vreme bivšeg američkog predsednika Baraka Obame Vašington je pokušavao da osujeti ovaj projekat da bi povećao prodaju prirodnog tečnog gasa u Evropu, podseća „Prese“.\nMeđutim, nove sankcije ne tiču se samo „Severnog toka 2“, već i zajedničkih projekata „Šela“ i „Gasproma“ u Baltičkom moru, kao i tehničkog održavanja gasovoda „Plavi tok“ između Rusije i Turske, čiji je suvlasnik italijanski „Eni“, ističe „Prese“.


Javno - istrazivanja - Vučićeva savetnica nije prijavila imovinu\nVučićeva savetnica nije prijavila imovinu\nSuzana Vasiljević, savetnica za medije Aleksandra Vučića, nije podnela izveštaj o svojoj imovini i prihodima, iako kao javni funkcioner ima zakonsku obavezu to da učini, saznaje BIRN\nSuzana Vasiljević članica Nadzornog odbora Air Serbia sedi na motoru aviona na aerodromu u Abu Dabiju, Izvor: Facebook/Suzana N. Vasiljević\nPored toga što radi kao savetnica za medije premijera Srbije, od decembra 2012. godine ona je i članica Nadzornog odbora kompanije Politika a.d.\nPrema Zakonu o Agenciji za borbu protiv korupcije ona je kao funkcioner imala obavezu da najkasnije 30 dana od stupanja na funkciju Agenciji dostavi svoju imovinsku kartu.\nU pisanom odgovoru BIRN-u na pitanje da li je Suzana Vasiljević dostavila izveštaj, Agencija je odgovorila: „Proverom evidencije dostavljenih izveštaja utvrđeno je da Suzana Vasiljević nije podnela izveštaj po stupanju na javnu funkciju člana Nadzornog odbora akcionarskog društva Politika”.\nOna je pored funkcije u Politici a.d, od septembra 2014. godine i članica Nadzornog odbora kompanije Air Serbia.\nPrema navodima Agencije za borbu protiv korupcije, budući da Suzana Vasiljević u kompaniji Air Serbia ne prima naknadu po osnovu članstva, nije bila u obavezi da podnese izveštaj o imovini. Zakon nalaže da samo članovi nadzornih odbora koji imaju naknadu podnose izveštaj, kao što je slučaj u Politici a.d.\nSavetnica pemijera za medije za BIRN potvrđuje da nije dostavila podatke o imovini i objašnjava da nije znala, niti je neko obavestio da ima tu obavezu.\n„Možda je trebalo ali meni to, zaista, niko nije rekao. Znala sam da funkcioneri vlade to rade, ali nisam znala da bih i ja to trebalo da radim”, rekla je za BIRN.\nAgencija za borbu korupcije u pisanom odgovoru BIRN-u napominje da se nakon saznanja da Suzana Vasiljević nije dostavila imovinsku kartu pokreće postupak utvrđivanja da li je savetnica premijera za medije povredila Zakon.\nUkoliko se utvrdi povreda Zakona, a ona naknadno prijavi imovinu, Agencija podnosi zahtev za pokretanje prekršajnog postupka, gde je za ovaj prekršaj zaprećena novčana kazna u iznosu od 50,000 do 150,000 dinara.\nAko funkcioner ni nakon sprovedenog postupka ne prijavi imovinu Agencija podnosi krivičnu prijavu, gde je za navedeno krivično delo zaprećena kazna zatvora od šest meseci do pet godina.\nFirma u Londonu\nSuzana Vasiljević slovi za najbližeg saradnika Aleksandra Vučića, jedna od malobrojnih koji su svakodnevno sa premijerom i koji ga prate u stopu tokom brojnih obaveza i putovanja. Široj javnosti je prepoznatljiva po tome što moderira konferencije za novinare u Vladi.\nVučićeva je savetnica za medije od 2012. godine, a pre toga je radila u Ministarstvu unutrašnjih poslova u birou za saradnju sa medijima. Blic je u svojim tradicionalnim listama uticajnih ljudi svrstao na četvrto mesto najmoćnijih osoba na srpskoj medijskoj sceni za 2015. godinu i među deset najuticajnijih žena u Srbiji 2014. godine.\nPrema podacima Agencije za privredne registre, u februaru 2012. godine osnovala je konsultantsku firmu Bioslandry consulting, koja je u aprilu 2013. godine ugašena i izbrisana iz privrednog registra.\nPod istim imenom u oktobru 2012. godine registrovana je firma i u Londonu, a kao osnivač i direktor navodi se Suzana Vasiljević. Na mesto direktora u martu 2015. godine Suzanu Vasiljević zamenjuje Žorž Urio, njen bivši suprug. U britanskom privrednom registru Suzana Vasiljević se i dalje navodi kao vlasnica firme.\nOna u razgovoru za BIRN kaže da ne zna da je vlasnica firme u Londonu i da nema veze sa tom firmom. Kaže da je to firma njenog bivšeg supruga koji radi kao konsultant najveće francuske naftne kompanije „Total“.\n„On je bio vlasnik te firme, on je i dalje vlasnik te firme, to nema veze sa mnom. U Beogradu smo imali firmu jer je tako bilo lakše, on je radio u Africi pa smo tako imali pristup novcu. Firma je bila na moje ime, ali firma nije imala nikakve veze sa mnom” kaže za BIRN.\nNa činjenicu da se prema aktuelnim podacima iz britanskog privrednog registra koji je dostupan javnosti Suzana Vasiljević i dalje vodi kao vlasnik firme, ona odgovara da to prvi put čuje.\n„Moja molba je bila kada smo ugasili firmu u Beogradu da se to prebaci na njegovo ime i ja zaista ne znam šta je potom radio, nismo u komunikaciji već izvesno vreme. Ja nemam prihode od toga i nemam veze sa tim, to je prosto bila njegova firma i platu iz kompanije Total je primao preko te firme“, kaže Suzana Vasiljević za BIRN.\nPrema njenim rečima Bioslandry consulting je agencija za usluge savetovanja iz Pariza koju su partnerski osnovali Žorž Urio i Etijen Dubern.\nPrema podacima sa internet prezentacije, Bioslandry consulting pruža usluge obezbeđenja, zaštite i tehničke podrške u kriznim područjima.\nŽorž Urio ima bogatu radnu biografiju, a prema podacima sa njegovog Linkedin profila skoro 19 godina je radio u francuskom Ministarstvu odbrane, potom u Ministarstvu spoljnih poslova, a prethodnih nekoliko godina radi kao konsultant za Total.\nEtijen Dubern takođe ima bogatu diplomatsku karijeru, a u svojoj biografiji navodi da je za francusku Vladu radio na Kosovu, kao i u francuskoj ambasadi u Hrvatskoj.


OSIGURANJE GRATIS - VIP OSIGURANJE JE ŽESTOKO DRANJE!\nVIP i DDOR Novi Sad obmanjuju svoje mušterije da im je jeftinije i povoljnije da plaćaju osiguranje nego da telefon poprave u bilo kom servisu, iako je realno stanje u potpunosti obrnuto, kažu stručnjaci. Kada se saberu mesečna premija i učešće kupca u šteti, taj iznos prevazilazi cenu i najskuplje popravke\nMobilni operater VIP smislio je još jednu caku kako da od klijenata izvuče što više novca. Ova kompanija u saradnji sa osiguravajućom kućom DDOR Novi Sad svakom kupcu mobilnog telefona nudi osiguranje u slučaju fizičkog oštećenja koje ne podleže garanciji. Međutim, kada se sabere mesečna premija i učešće kupca u šteti, jasno je kao dan da je ova opcija i više nego neisplativa. Jer sve zajedno premašuje cenu bilo koje popravke u servisima.\nTako, na primer, kupac telefona čija je vrednost od 64.991 do 200.000 dinara, svakog meseca plaća 799 osiguranje, i to 24 meseca, plus učešće u šteti je, ako se dogodi, 9.990 dinara. Kada se sve sabere, reč je o cifri od skoro 30.000 dinara, što premašuje cenu bilo koje popravke fizičkog oštećenja. Za telefone od 37.000 do 65.000, ta cifra je nešto manja, ali takođe prevazilazi cene rezervnih delova jer iznosi 20.276 dinara (pogledaj tabelu).\nZaštitnik potrošača pozvao je desetak najvećih servisa mobilnih telefona u Beogradu i pitali smo ih da li na telefonu koji vredi 65.000 dinara može da se napravi neko fizičko oštećenje čija popravka košta 30.000 dinara, pa i više. Svi do jednog su nam odgovorili da je to nemoguće i da ni popravke slomljenog ekrana koje su najskuplje ne koštaju toliko.\n- Uzmimo kao primer "samsung galaksi nout 8", koji košta oko 65.000 dinara i za koji popravke nisu nimalo jeftine. "Najskuplje" fizičko oštećenje koje možete da napravite na ovom telefonu je da mu polomite ekran i ta popravka košta oko 25.000 dinara, a sve drugo je znatno jeftinije. Samim tim vam je jasno da se to osiguranje nimalo ne isplati jer ne može da vam se opravda novac koji ste dali čak ni kad napravite najveće oštećenje. Zato savetujemo ljudima da ga ne uplaćuju, ako čuvaju telefon, neće imati troškova, ukoliko pak nemaju sreće pa polome ekran, platiće 25.000, ali nikako neće dati 30.000 kao što je to slučaj kod VIP-a-objasnili su nam u jednom od najpoznatijih servisa mobilnih telefona u Beogradu.\nPredstavnici udruženja za zaštitu potrošača objasnili su za naš list da ovo što rade kompanija VIP i DDOR Novi Sad spada u prevaru potrošača jer ih dovedu u zabludu da misle da je plaćanje osiguranja jeftinije nego da poprave telefon u bilo kom servisu. Predsednik Pokreta za zaštitu potrošača Petar Bogosavljević smatra da je vrhunac VIP-ovog bezobrazluka to što čovek koji ima telefon od 65.000 dinara i onaj koji ima luksuzni uređaj od 200.000 dinara plaćaju identično osiguranje iako su troškovi popravke značajno različiti.\n- Ovde je svakako došlo do povrede Zakona o zaštiti potrošača odnosno prevare i dovođenja u zabludu istih. VIP i DDOR Novi Sad obmanjuju svoje mušterije da im je jeftinije i povoljnije da plaćaju osiguranje nego da telefon poprave u bilo kom servisu iako je realno stanje u potpunosti obrnuto. Uz sve to ova maskirana prevara nažalost najviše pada na pleća siromašnijih kupaca, jer onaj koji ima telefon od 65.000 dinara, plaća troškove osiguranja isto kao neko ko ima uređaj od 200.000 dinara iako su delovi i popravke znatno jeftiniji. To VIP perfidno i ciljano radi jer na 1.000 prodatih telefona imaju možda dva koja koštaju 200.000 dinara i kojima se ovo osiguranje isplati, a svi ostali su uglavnom ovi modeli od 65.000, kojima se ne isplati i na kojima zarađuju - objasnio je Bogosavljević i dodao:\nU ovome što radi VIP imamo i nerealan ekonomski odnos na kome se oni izuzetno bogate. Od 100 telefona koji su osigurani možda pet pretrpi fizičko oštećenja i mora da se popravlja. To znači da oni inkasiraju 3.000.000 dinara, a ovih pet čak i nove da daju ne koštaju ih više od 300.000 dinara, što je desetostruka zarada. A zamislite sada kada broj osiguranih nije 100 nego 10.000. To je izuzetno veliki novac koji se uzima od potrošača - jasan je naš sagovornik.\n25.000 dinara košta ekran za jedan od skupljih modela "samsung"\nZoran Nikolić, potpredsednik NOPS-a, kaže da je najveći problem ove ponude za osiguravanje telefona to što ukoliko se desi oštećenje na vašem uređaju, vi ne možete odmah da zamenite telefon, iako ste platili osiguranje, već imate i dodatne troškove.\n- Kad se pogledaju opšti uslovi osiguranja koje VIP operater nudi u slučaju štete koju garancija ne pokriva, a tiče se fizičkih oštećenja, loma ekrana, vlage i dodira sa vodom, na prvi pogled pomislili biste da je u pitanju pogodnost. Međutim, kada se malo bolje pogledaju uslovi, vidimo da to i nije baš tako. Naime, najveći problem ove ponude je to što se plaća vrednost aktivacije osiguranja ukoliko dođe do nekog kvara, pa umesto da odmah zamenite svoj telefon, vi morate da platite aktivaciju - kaže Nikolić.\nOn dodaje da je ova kampanja o osiguranju predstavljena tako da ukoliko se nešto desi, odmah možete dobiti novi telefon, ali kada se uslovi malo bolje pročitaju, očigledno je da to i nije baš tako.\n- Svi troškovi bi trebalo da budu uračunati u cenu osiguranja! Na primer, kroz kasko osiguranje vi ste "pokriveni" 100 odsto i sve možete da naplatite. Međutim, u slučaju VIP ponude, vama je telefon osiguran, ali ipak postoje dodatni troškovi, što je iritantno za sve potrošače - kaže Nikolić.


Članovi Delegacije PSBiH u PSVE u online formatu učestvovat će na jesenjem zasjedanju PSVE\nČlanovi Delegacije Parlamentarne skupštine Bosne i Hercegovine (PSBiH) u Parlamentarnoj skupštini Vijeća Evrope (PSVE) učestvovat će, u online formatu, u radu četvrtog dijela redovnog godišnjeg zasjedanja PSVE, koje će se održati od 27. do 30. septembra ove godine u Strazburu.\nPrema najavama iz PSVE, na dnevnom redu jesenjeg zasjedanja PSVE naći će se nekoliko aktuelnih tema, o kojima je zatražena rasprava po hitnoj proceduri. Poslanici iz država članica PSVE trebalo bi da raspravljaju o temi koja nosi naslov „Zapadni Balkan između demokratskih izazova i evropskih težnji: koja je uloga Vijeća Evrope“, kao i o posljedicama situacije u Afganistanu za Evropu, te o povećanom pritisku migranata na granice Latvije, Litvanije i Poljske sa Bjelorusijom.\nU okviru plenarnog zasjedanja najavljen je i panel na visokom nivou na temu prava na sigurnu, zdravu i održivu okolinu. Poslanici bi trebali da raspravljaju i o nekoliko tema koje se odnose na posljedice klimatskih promjena.\nPoslanicima će biti predstavljeni izvještaji posmatračkih misija na prijevremenim parlamentarnim izborima u Armeniji, Bugarskoj i Moldaviji.\nOčekuje se da će se tokom zasjedanja poslanicima obratiti predsjednik Evropskog vijeća Charles Michel, evropska komesarka za zdravlje i sigurnost hrane Stella Kyriakides, te zamjenik premijera Sjeverne Makedonije Nikola Dimitrov. (kraj)


“Mini Šengen” od danas “Open Balkan”, potpisana još tri sporazuma - Progovori o pregovorima\n“Mini Šengen” od danas “Open Balkan”, potpisana još tri sporazuma\nSKOPLJE – Inicijativa za regionalnu saradnju „Mini Šengen“ kojom su obuhvaćene Albanija, Severna Makedonija i Srbije od danas ima novo ime – Open Balkans (Otvoreni Balkan), saopšteno je na sastanku političkih lidera i privrednika tri zemlje, prenosi N1.\nKako je dogovoreno, od 2023. biće ukinute granične kontrole. Osim toga, na današnjem sastanku potpisani su: Memorandum o razumevanju i saradnji na olakšanju uvoza, izvoza i kretanja robe na Zapadnom Balkanu, Memorandum u vezi sa slobodnim pristupom tržištu rada i Sporazum o saradnji u zaštiti od katastrofa.\nPremijer Severne Makedonije Zoran Zaev izjavio je da danas počinje nova era saradnje u regionu Zapadnog Balkana.\n„Želim da vas uverim, a mislim da je to i očigledno, da naša politička volja, predsednika Vučića, premijera Rame i moja, predstavlja izraz naše maksimalne posvećenosti da obezbedimo sve uslove koji zavise od vlada naše tri zemlje za efikasnu regionalnu saradnju“, izjavio je premijer Severne Makedonije, prenosi FoNet.\nOn je ocenio da je povezivanje potrebno zbog razvoja ekonomija, razvoj regiona i za bolji život svakog građanina na Zapadnom Balkanu.\nKako je istakao, masivan odziv privrednika pozivu da učestvuju na Ekonomskom forumu za regionalnu saradnju i da budu aktivni faktori još jačeg povezivanja regiona jeste snažna poruka da Balkana počinje da stvara najviši nivo razumevanja da je ekonomsko povezivanje od vitalnog značaja.\nPremijer Albanije Edi Rama izjavio je da region ne može da nastavi da korača napred ako ostane zarobljenik prošlosti.\n„Ne treba da okrećemo leđa jedni drugima, kao što smo to radili prethodnih 500 godina“, poručio je Rama.\nPrema njegovim rečima, ne radi se o nekoj ekskluzivnoj inicijativi Albanije, Srbije i Severne Makedonije.\n„Svaka država koja želi da se priključi treba to sama da uradi, a ne da stvorimo neku karikaturu Balkana, pa da to pošaljemo u Brisel, a nemamo ni luksuz da gubimo vreme, jer smo izgubili decenije i vekove“, izjavio je Edi Rama.\nOn je dodao da se nerešena pitanja u regionu ne mogu lakše rešiti ukoliko se negira potencijal udruživanja.\n„Smatram da sve zemlje treba da budu deo ovog proces, zato što je to dobrobit za njih i njihove građane, a svaki izgubljeni dan je dan gledanja u prošlost“, naglasio je albanski premijer.\nPredsednik Srbije Aleksandar Vučić izjavio je da je inicijativa “Otvoreni Balkan”, koja je danas promovisana potpisivanjem tri sporazuma sa Severnom Makedonijom i Albanijom, otvorena za sve ostale države regiona koje to žele i da je onaj ko želi da se priključi dobrodošao, ali da nema razloga da se neko moli, prenosi FoNet.\n“Mi smo otvoreni za sve, ali ne razumem zašto bismo molili nekoga. Mi radimo svoj posao, naše je da pokažemo odgovornost prema građanima i podižemo privrede tri zemlje. Naše tri zemlje će privlačiti više od 80 odsto investicija na Zapadnom Balkanu. I politička pitanja se lakše rešavaju kad privlačite investitore”, rekao je Vučić na zajedničkoj završnoj konferenciji za novinare.\nKako je istakao, svaki put, kad se pominje inicijativa “Mini Šengen”, koja je danas dobila ime “Otvoreni Balkian”, neko postavi pitanje gde su tu Priština, Sarajevo, Podgorica, ali da je poruka da svako bira svoj put.\n“Da smo mi pravili ovakvu inicijativu sa Crnom Gorom i Bosnom i Hercegovinom, optužili bi nas da je to pravljenje Velike Srbije”, napomenuo je Vučić.\nVučić je naglasio da treba biti korektan i da ono što politički razdvaja zemlje ne treba da se nameće kao najvažnije pitanje, da se regionalna ekonomska inicijativa ne zloupotrebljava.\n“Nemojte da tražite izgovore zašto ekonomija ne funkcioniše, zašto građani ne žive bolje. Nikakvu vrstu problema sa Srbijom nemaju ni Crna Gora ni BiH. Zaista pojma nemam zašto one ne učestvuju (u inicijativi)”, rekao je on.\nVučić je zapitao kako će, s druge strane, vlasti ostalih zemalja regiona objasniti svojim građanima zašto moraju da čekaju na granicama Srbije, Severne Makedonije i Alnabije, a njihovi državljani “nula minuta”.\n“Ova inicijativa menja sve u regionu. Moraćemo mnogo da radimo i verujem da ćemo uspeti”, zaključio je Vučić.\nPisonero: Podržavamo posvećenost lidera regionalnoj saradnji\nPortparolka Evropske komisije Ana Pisonero za Danas je izjavila da EU podržava posvećenost lidera regionalnoj saradnji, koja je suštinski element evropske perspektive Zapadnog Balkana i integralni deo procesa Stabilizacije i pridruživanja.\n“Mi razumemo želju da se ide napred, u isto vreme, od suštinske važnosti je jedan proces koji uključuje ceo Zapadni Balkana. U tom kontekstu, značajno je da ceo region napreduje u pravcu uspostavljanja Zajedničkog regionalnog tržišta, što je politička obaveza koju je preuzelo šestoro lidera regiona na samitu u Sofiji, održanom na jesen prošle godine”, navela je Pisonero u pisanoj izjavi za dnevni list Danas.\nOna je dodala da EU donosi važne investicione prilike regionu Zapadnog Balkana, putem Ekonomskog i investicionog plana.\n“Sada je na regionu da ih iskoristi valjano, tako što će uposliti čitav svoj ekonomski potencijal i uspostaviti Zajedničko regionalno tržište, utemeljeno na pravilima EU”, zaključila je portparolka EK.


Ostavke "pljušte" - BIGportal.ba\n8 Januara, 2021 8 Januara, 2021 04312\nSpisak zvaničnika koji napuštaju administraciju predsednika Donalda Trampa u znak protesta zbog nasilja na Kapitol hilu produžen je danas za još neka imena\nOstavku je posle ministarke saobraćaja Elen Čao podnela i ministarka prosvete Betsi de Vos.\nČao, supruga lidera republikanaca u Senatu Miča Mekonela, rekla je da je upad rulje na Kapitol hil “za nju toliko zabrinjavajući da ne može to da posmatra sa strane”,\nU pismu Trampu i ministarka De Vos rekla je da je napad na Kapitol hilu beskrupulozan, prenosi Rojters.\n“Nesumnjiv je uticaj Vaše retorike na situciju i to je tačka preokreta za mene”, poručila je ona Trampu u obrazloženju ostavke.\nOstavku su dan nakon nereda, između ostalih, podneli i Stefani Grišam, šefica kabineta prve dame Melanije Tramp i bivša sekretarka Bele kuće za odnose s medijima, sekretarka Bele kuće za socijalna pitanja Riki Niseta, kao i zamenica pres službe Bele kuće Sara Metjus.\nNačelnik policije na Kapitol Hilu Stiven Send podneo je juče ostavku nakon kritika koje su mu upućene zbog nespremnosti da se obračuna sa nasilnim demonstrantima u napadu usredu na Kongres, prenosi CNN.\nSnažan zemljotres pogodio pacifičko ostrvo\nObračun Jokića i Dončića: Nikola pogodio za produžetak, Dalas odnio pobjedu


Kako pokrenuti online kupovinu i imati veću novčanu dobit | IT MARKETING BLOG\nОбјављено јун 9, 2020 јул 1, 2020 од ITexpert\nUkoliko aktivno razmišljate o pokretanju sopstvenog biznisa internet trgovine, vreme je da svoje misli sprovedete u delo. Online kupovina može biti efikasno pokrenuta uz pomoć kvalitetne web stranice. Internet prodavnica sa svojom web adresom i specifičnim nazivom može privlačiti veliki broj kupaca. No, glavno pitanje je kako uopšte pokrenuti kupovinu i zaraditi?\nWeb sajt i istraživanje tržišta\nPokretanje online poslovanja nije previše težak zadatak. Gotovo sve što vam je potrebno jeste web sajt ili stranica koja ima različite mogućnosti. Laka dostupnost proizvodima, specifični alati, pretraživač, dostupnost putem poruka i atraktivan izgled web sajta bitni su kada želite pokrenuti online preduzeće. Prilikom istraživanja tržišta veoma je važno da se oslonite na ono što je popularno kako biste odredili šta će biti definisano kao vaš proizvod. Ukoliko birate nove proizvode koji nisu previše popularni potrebno je da trud i vreme uložite u reklame. No, prilikom istraživanja tržišta bitno je voditi se onim što je savremeno i prikladno raznim regionima, sezonama i različitoj ciljnoj publici.\nDefinisanje proizvoda i šta je popularno u online prodaji\nNajpopularniji proizvodi za online prodaju jesu različiti asortimani odeće, cipela, delova za mašine, aparata za domaćinstvo, kozmetike, nameštaja, knjiga i interesantnih setova za poklon. Prilikom postavke proizvoda na vaš web sajt potrebno je jasno ih definisati uz što detaljniji opis i kvalitetniju fotografiju. Pored toga, bitno je imati lagodan izgled kataloga za prodaju, opciju praćenja isporuke, dobru sinhronizaciju sa cenovnikom i platformom plaćanja kako bi se izbegle neželjene greške. Mogućnost plaćanja različitim karticama velika je olakšica jer omogućava automatsko skidanje sa računa. Na taj način online kupovina biće daleko uspešnija.\nCiljna grupa online prodavnice\nZavisno od toga za šta ste se odlučili da prodajete, biće zainteresovane različite grupe ljudi. Ukoliko prodajete baštanske proizvode možete predpostaviti da će posebno generacija penzionera biti zainteresovana. Takođe, treba znati da muškarci naručuju prioritetnu opremu i savremene uređaje, dok žene više vole da kupuju garderobu i kozmetiku. Internet kupovina može biti prilagođena za svaku generaciju. Prilikom predstavljanja proizvoda i procene uspeha trgovine treba uzeti sve ciljne grupe u obzir analizirajući celokupno tržište. Kada pronalazite vašu ciljnu publiku možete web sajt reklamirati na popularnim društvenim mrežama, youtube kanalu, LinkedIn profilu i tako dalje. Uz interesantnu reklamu ciljna grupa biće sigurno zainteresovana i posećivati online prodavnicu.\nJezičke olakšice i prevodilačke agencije\nVećinu web stranica koje se tiču online prodaje posećuju i strani državljani. Iz tog razloga veoma je bitno da vaš web sajt poseduje mogućnost prevođenja informacija i valuta na većinu popularnih jezika. Olakšica u razumevanju jezika za online kupovinu igra važnu ulogu koja biva ispunjena uz prevodilačke agencije. Višejezičnost u online kupovini omogućava otvaranje međunarodnih mogućnosti. Ulagajući u kvalitetan izgled vašeg web sajta i odličnu dostupnost kako domaćem tako i stranom tržištu od velikog je značaja za mogućnost bolje zarade. Prevodilačke agencije neretko pristižu u pomoć većini web sajtova kako bi proizvode što bolje prilagodile ciljnoj grupi. Prevodilačke agencije sa svojim stručnjacima vršiće jezički kvalitetan prevod kompletnog sadržaja koji je objavljen na sajtu i tako poboljšati online poslovanje.\nПретходни чланакПретходно Kako povezati HDMI na VGA kabl\nСледећи чланакСледеће Kako električni bicikli funkcionišu?


Jedanaest godina od demokratskih promena\nDanas se navršava jedanaest godina od velikih demonstracija u Beogradu kojima je okončana vladavina Slobodana Miloševića. Posle višednevnih protesta i štrajkova širom Srbije, centralne demonstracije održane su 5. oktobra 2000. u Beogradu, gde se na poziv tadašnje opozicione Demokratske opozicije Srbije (DOS) okupilo više stotina hiljada ljudi. DOS je pozvao na demonstracije zbog nepriznavanja rezultata izbora za predsednika SR Jugoslavije.\nDemonstracije u Beogradu 5. oktobra bile su kulminacija višednevnih protesta i štrajkova, organizovanih zbog odluke Savezne izborne komisije prema kojoj je trebalo da se održi drugi krug izbora za predsednika SRJ. U popodnevnim satima tokom demonstracija policija je prestala da pruža otpor i mahom se pridružila građanima. U večernjim satima 5. oktobra 2000. građanima se sa terase Skupštine Beograda obratio novi predsednik SRJ Vojislav Koštunica, a narednog dana, 6. oktobra, Milošević je priznao izborni poraz i čestitao Koštunici.


Radio JAT - Doček na Trgu Republike uz Marčela i "Električni orgazam"\nSlogan ovogodišnje proslave Beogradske Nove godine je "Budi očaran, budi jedinstven, budi u Beogradu". Budžet za obeležavanje Nove godine oko 10,5 miliona dinara, što je duplo manje nego prethodni, ali se gradska vlast potrudila da program bude izuzetnom kvalitetan kako bi građani prestonice i brojni gosti koji se očekuju, u najboljem raspoloženju dočekali 2013. godinu.\nCentralni događaj biće realizovan na Trgu Republike i učestvovaće Masterblastersi i Rok hor, Jelena Mihailović, Marčelo i Iskaz, a u 2013. godinu prisutne će uvesti Električni orgazam koji će nastupati od 23:15 do 00:35 i na kraju Dejan Pejović Black and White world.\nOd 1. decembra pa do 10. januara 2013. godine, održava se i manifestacija Trg otvorenog srca - na Trgu Republike gde se drugu godinu za redom, pred Novu godinu, organizuje niz programa namenjenih svim građanima. Kao i prethodnih i ove godine će biti organizovana i "Ulica otvorenog srca" kao i humanitarna akcija za Beogradski bebi klub.\nKako je rečeno, predviđa se da će za novogodišnje praznike Beograd posetiti oko 15.000 gostiju.